ग्रैंड हयात गोवा - विकिपीडिया\nग्रैंड हयात गोवा, भारत की गोवा राज्य की बंबोलीं खाड़ी में स्थित एगो पांच सितारा लक्जरी होटल ह। 1990 में डिज़ाइन कइल गइल ए होटल क निर्माण 1995 में डायनामिक्स ग्रुप द्वारा शुरू कइल गइल और फेर डीबी समूह की गठन की बाद, उनके द्वारा कइल गइल। पूरा देश में रियल एस्टेट क्षेत्र में संकट की कारण काम कुछ वर्ष खातिर बीच में निलंबित क दिहल गइल रहे। 2005 की अंत में ए परियोजना के पूरा करे खातिर काम फेर प्रारंभ कइल गइल रहे। 22 दिसंबर, 2009 डीबी हॉस्पिटालिटी भारत में 5गो हयात होटल खातिर, हयात इंटरनेशनल की साथ एगो समझौता प हस्ताक्षर कइलस।\nइ होटल बंबोलीं, उत्तरी गोवा में 28 एकड़ जमीन प 5,500 मिलियन रुपया की लागत से बनावल गइल बा। इ गोवा, भारत में दूसर हयात होटल ह और एमे 312 कमरा बान स।\nएकर ज़मीन क स्वामित्व एगो स्थानीय गोवा परिवार "सिनरिस" की पास रहे और बड़ा पैमाना प नारियल की पेड़ और कुछ अन्य फलन क पेड़ होखले की कारण इ "बाग भूमि" की रूप में चिन्हित कइल गइल रहे। सन 1992 और 1993 के दौरान इ डायनामिक्स ग्रुप क होल्डिंग कंपनी गोअन रियल एस्टेट एंड कंस्ट्रक्शन लिमिटेड (जवन बाद में प्राइवेट लिमिटेड कंपनी में परिवर्तित भइल) की द्वारा खरीदल गइल।\n1995 की मध्य की दौरान एगो भव्य होटल खातिर योजना बनावल गइल रहे और एकरी अनुसार निर्माण अपेक्षित अनुमति की प्राप्ति की बाद शुरू कइल गइल रहे। ए संपत्ति की दक्षिणी किनारा प एगो निजी चैपल और क्रॉस रहे, इ दुनू चीज बरकरार रखल गइल बा। चैपल के मजबूती प्रदान करे खातिर योजना वर्तमान मे बनावल गइल बा। इ होटल एइजा मौजूद कईगो फलदार वृक्षन की बीच मे बनल बा जवन एगो अद्भुत एहसास करावेला।\nए होटल क वास्तुकला 17 वीं शताब्दी की पुर्तगाली वास्तुकला की आधार प वास्तुकार चंद्रशेखर कानेटकर, इंटीरियर्स जीए डिजाइन, यूके एवं परिदृश्य निर्माण “इंटरण इंक”, इंडोनेशिया की द्वारा कइल गइल बा। ए होटल क स्वामित्व 11 जुलाई 2010 के प्राप्त भइल रहे और फेर सब लाइसेंस और अनुमोदन की बाद होटल क परिचालन प्रारंभ कइल गइल। 1 अगस्त 2011 के इ होटल ग्रांड हयात, गोवा के रूप में खोलल गइल रहे।\nए होटल मे कुल 312 कमरा बान स और इन्हन में से बंबोलीं खाड़ी का मनोहारी दृश्य दिखाई देला। ग्रैंड हयात गोवा, उष्णकटिबंधीय बागानन की 28 एकड़ में फैलल बा। इ होटल गोवा की बंबोलीं में स्थित बा और राजधानी पणजी से7किमी और डाबोलिम हवाई अड्डा से 25 किलोमीटर दूर स्थित बा।\n2014 चूल्हा - बेस्ट इंडियन रेस्टोरेंट - टाइम्स फुड अवॉर्ड्स\n2014 द डाइनिंग रूम - बेस्ट ऑल दे डाइनिंग/कॉफी शॉप - टाइम्स फुड अवॉर्ड्स\n2013 बेस्ट लगजरी फॅमिली होटेल - वर्ल्ड लगजरी होटेल अवॉर्ड्स\n2013 टॉप 25 प्रेसिडेन्षियल स्यूयीट्स इन इंडिया – ट्रॅवेल & लीजर मॅगज़ीन\n2013 चूल्हा - बेस्ट इंडियन रेस्टोरेंट - टाइम्स फुड अवॉर्ड्स\n2013 द वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स\n2013 द डाइनिंग रूम - बेस्ट ऑल दे डाइनिंग/कॉफी शॉप - टाइम्स फुड अवॉर्ड्स\n2013 बेस्ट इंटरनॅशनल होटेल – बिज़्नेस गोआ अवॉर्ड्स फॉर कॉर्पोरेट एक्सलेन्स\n2012 बेस्ट न्यू होटेल - कॉंडनॅस्ट ट्रॅवेलर (उस) हॉट लिस्ट\n2012 शामना स्पा - बेस्ट न्यू स्पा - कॉंड नॅस्ट ट्रॅवेलर (उस) हॉट लिस्ट\n2012 फॅवुरेट न्यू होटेल इंडिया (#1) - कॉंडनॅस्ट ट्रॅवेलर इंडिया रीडर्स' ट्रॅवेलर अवॉर्ड्स\n2012 द वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स\n2012 द डाइनिंग रूम - बेस्ट ऑल दे डाइनिंग/कॉफी शॉप -टाइम्स फुड अवॉर्ड्स\n↑ "Grand Hyatt Goa: India's sweet side". travelweekly.com. 21 अप्रैल 2016. पहुँचतिथी 8 मार्च 2017.\n↑ "About Grand Hyatt Goa". cleartrip.com. पहुँचतिथी 8 मार्च 2017.\n↑ 2014 Best Indian in Goa - Casual Dine , Times City\n↑ 2012 Grand Hyatt Goa & Shamana Spa , Conde Nast Traveller’s Hotlist\nOfficial Website of Grand Hyatt Goa\n"https://bh.wikipedia.org/w/index.php?title=ग्रैंड_हयात_गोवा&oldid=461926" से लिहल गइल\nएह पन्ना पर आखिरी बेर संपादन 17 मई 2017 के 16:02 बजे भइल रहल।


अन्हबकुला - विकिपीडिया\n(अन्हरा बकुला से अनुप्रेषित)\nIn non-breeding plumage (Sri Lanka)\nBreeding plumage in (Kolkata, भारत)\nचिंता मुक्त प्रजाति (आइ॰यू॰सी॰एन॰ ३.१)\nऑर्डर (Order): Pelecaniformes\nजाति (Genus): Ardeola\nप्रजाति: A. grayii\nअन्हबकुला चाहे अन्हरा बकुला (हिंदी में अन्ध बक), (अंग्रेजी:Indian pond heron or paddybird) (Ardeola grayii) चिरइन की हेरन (heron) परिवार क सदस्य हवे। ई अक्सर धान की खेत में या गाँव-नगर की नागीचे पानी की स्रोत की आस पास लउकेला।\n2 भारतीय समाज में\nमटमइला रंग क होखला की वजह से बहुत नागीचे गइले पर आदमी एके देख पावेला काहें से कि ई वातावरण में छुपल रह जाला। प्राकृतिक विकास की क्रम में एही से ई बहुत नजदीक गाइला पर भी उड़े ला ना काहें कि एके अपनी छुपल रहला क भरोसा होला। शायद एही वजह से एके अन्हरा बकुला, अन्ध बक, अन्ह बकुला नियर नाँव लोग ए गलतफहमी में दिहल कि एके लउकेला कम।\nबिना हिलले खड़ा रहे वाला आ काहिरी समय में उड़ के भाड़े वाला ई चिरई के लोग ग़लतफ़हमी में आन्हर बुझे आ एही से एकर नाँव अइसन धारा गइल श्री लंका में भी ए के काना कोका कहल जाला।\nभारतीय समाज में[संपादन]\nएगो सूखत तलही में ढेर गो अन्हबकुला\nबकुला की ध्यान लगा के बइठला से बगुला भगत कहावत चल पड़ल, जेवना का मतलब होला दुष्ट आदमी जेवन देखावटी रूप से संत नियर व्यवहार करत होखे। \nभारत की चिरइन क लिस्ट\n↑ बर्डलाइफ इंटरनेशनल (2012). "Ardeola grayii". IUCN Red List of Threatened Species. Version 2013.2. International Union for Conservation of Nature. पहुँचतिथी 26 November 2013. CS1 maint: uses authors parameter (link) CS1 maint: ref=harv (link)\n↑ सालिम अली, The Book of Indian Birds, 13th ed., Bombey Natural History Society (BNHS), Oxford Press. 2003 ISBN 9780195665239 ISBN 0195665236, (pp. 70)\n↑ Pahwa, Munshi Thakardass (1919). The modern Hindustani scholar of the Pucca munshi. Baptist Mission Press, Calcutta.\nई चिरई-संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=अन्हबकुला&oldid=657966" से लिहल गइल\nआइ॰यू॰सी॰एन॰ लाल सूची चिंता मुक्त प्रजाति\nभारत के चिरई\nएह पन्ना पर आखिरी बेर संपादन 30 जून 2019 के 04:23 बजे भइल रहल।


सारण – Page2– टटका खबर\nमहिला से दुष्कर्म करे का आरोप में गिरफ्तारी\nछपरा 22 फरवरी (वार्ता). बिहार में सारण जिला के कोपा थाना के घोघिया गांव में एगो औरत से दुष्कर्म करे का आरोप में आजु एगो आदमी के गिरफ्तार क लिहल गइल. पुलिस सूत्रन से पता चलल कि घोघिया गांव के अनुज कुमार पांडेय गांवे के एगो औरत से काल्हु राति कुकर्म कइले रहल. आजु ऊ\nटटका खबर, सोमार, 8 जनवरी 2018\nबिहार के मुख्यमंत्री नीतीश कुमार के अपना राजनीतिक जीवन में ईमानदारी आ स्वच्छता बरते खातिर जम्मू कश्मीर सरकार का तरफ से ओकर पहिलका मुफ्ती मोहम्मद सईद पुरस्कार से सम्मानित कइल गइल बा. जनरल जोरावर सिंह आडियोरम में एगो समारोह में जम्मू कश्मीर के राज्यपाल एनएन वाहरा का हाथ से एह अवार्ड के स्मृतिफलक दीहल गइल.\nटटका खबर, शनिचर,6जलवरी 2018\nसीबीआई के विशेष अदालत शनिचर का दिने रांची में राजद अध्यक्ष लालू प्रसाद के चारा घोटाला से जुड़ल एगो मामिला में साढ़े तीन बरीस के जेल आ दस लाख रुपिया के जुर्माना के सजा सुनवलसि. अगर जुर्माना ना भरीहें त छह महीना अउरी जेल में रहे के पड़ी. घोटाले में शामिल आ बिहार विधानसभा के\nटटका खबर, शुक, 29 दिसम्बर 2017\nमेघालय में अगिला साल विधानसभा के भोट होखे वाला बा आ एकरा से कुछ महीना पहिलहीं कांग्रेस के पाँच गो विधायकल समेत आठ गो विधायक भाजपा के अगुअई वाला राजग शामिल हो गइलें. एह गोलबदलू जमात में उप मुख्यमंत्री रावेल लिंगदोहो शामिल बाड़न. हालांकि एह पाला बदल का बादो अबहीं मेघालय सरकार का लगे बहुमत\nटटका खबर, सोमार 25 दिसम्बर 2017 राति\nपाकिस्तान का जेल में बंद कुलभूषण से उनुकर महतारी आ मेहरारु के भेंट त करवा दिहलसि पाकिस्तान बाकिर आपन कमीनापंथी देखावे से बाज ना आइल. एह मुलाकात के मुलाकात ना कहि के वीडियो कॉन्फेरेंसिंग कहल अधिका सही रही. काहें कि एह भेंट का दौरान शीशा के देवाल रहुवे ओह लोग का बीच में आ इन्टरकॉम\nटटका खबर, 23 अक्टूबर 2017, सोमार\nजापान में काल्हु भइल संसदीय चुनाव मे प्रधान मंत्री शिंजो एबे के नेतृत्व वाला सत्ताधारी गठबन्धन के टिकाऊ सरकार बनावे जोक बहुमत मिल गइल बा आ अब जापानी संसद के हर समिति के अध्यक्षता एही गठबन्धन के मिल जाई. जापान के इतिहास में सबसे बेसी दिन ले प्रधानमंत्री रहे वाला शंजो एबे तिसरका बेर प्रधानमंत्री\nटटका खबर, 26 सितम्बर 2017, मंगल\nभारत अउर अमरीका के रक्षा मंत्रियन के भेंट अउर बातचीत का बाद जारी बयान में कहल गइल बा कि कतहिंयो आतंकवाद के सुरक्षित शरणस्‍थली रहे बने के बर्दाश्‍त ना कइल जा सके. आजु भारत के रक्षा मंत्री निर्मला सीतारामन आ अमरीका के रक्षा मंत्री जेम्‍स मेटिस के नई दिल्‍ली में भेंट अउर बातचीत भइल. मॉरिशस\nबिहार के महागठबन्धन में रहि रहि के कुछ ना कुछ फाँस लउकत रहेला. विधान परिषद के मौजूदा सभापति अवधेश नारायण सिंह के दुबारा सभापति बनावे का खिलाफ राजद खुलके मैदान में खुल के आ गइल बा. ऊ एह पद प आपन दावा ठोंक दीहले बावे. बिहार के नगर निकायन के4जून के होखे वाला\nटटका खबर, 20 मार्च 2017, सोमार\nआजु देश भर में गौरैया बचाओ दिवस मनावल गइल. पर्यावरण आ जीवन चक्र खातिर जरुरी चिरई गोरैया के कम होखत ई हाल हो गइल बा कि कई जगहा एकर दर्शन ले दूभर हो गइल बा. पूर्वी चंपारण के पकड़ीदयाल एसडीपीओ के निलंबन के मांग करत बिहार के विपक्ष आजु विधानसभा में जम के बवाल कइलसि


प्रयोगकर्ता वार्ता:Abian - विकिपीडिया\nस्वागतम्! नमस्कार Abian जी, भोजपुरी विकिपीडिया पर राउर बहुत स्वागत बा!\nAbian जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 20,922 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--Sanjeev bot (talk) १८:०७, ११ सितम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Abian&oldid=625825" से लिहल गइल\nएह पन्ना पर आखिरी बेर संपादन 24 सितंबर 2018 के 04:53 बजे भइल रहल।


:निम्नलिखित में कौन राजकीय महल का मुखिया था\nTitle: :निम्नलिखित में कौन राजकीय महल का मुखिया था\nDescription: This isaMost important question of gk exam. Question is : :निम्नलिखित में कौन राजकीय महल का मुखिया था , Options is : 1. सरकार, 2. सूबा, 3.मीर बक्शी, 4. खान-ए-सॅमा, 5. NULL\nThis isaMost important question of gk exam. Question is : :निम्नलिखित में कौन राजकीय महल का मुखिया था , Options is : 1. सरकार, 2. सूबा, 3.मीर बक्शी, 4. खान-ए-सॅमा, 5. NULL\n3) मीर बक्शी


तातल धीकल टटका खबर, शनिचर,7नवम्बर 2020 – टटका खबर\nNov 7, 2020 अफगानिस्तान, अमेरिका, चुनाव, जयन्ती, जापान, टोल प्लाजा, फास्ट टैग, बिपिन चन्द्र पॉल, बिहार, भूकम्प, सी वी रमन\nअब बिहारो में महाराष्ट्र राज आवे के संकेत मिल गइल बा. एक्जिट पोल में करीब करीब हर चैनल पर राग तेजस्वी सुने के मिलत बा. एगो अकेला चैनल सुदर्शन टीवी बावे जवन अबहियों कहत बा कि बिहार में राजग के सरकार फेर बने जा रहल बा. अब सही खबर त दस तारीख का पहिले मिले वाला नइखे, तबले अपना-अपना पसन्द के चैनल देखत रहीं. रउरा मनोभाव से मोदी @narendramodi पर कवनो अन्तर नइखे पड़े वाला.\nजइसन उमीद रहुवे वइसने भइल. बम्बे हाई कोर्ट आखिरकार अर्नव गोस्वामी के जमानत नाहिए दिहलसि. एकर इशारा माननीय न्यायाधीश पहिलहीं कई बेर दे चुकल रहलें बाकिर अर्नव समर्थक ओह इशारा के समुझे से इन्कार करत रहलें.\nकोरोना लॉकडाउन का बावजूद इसरो आजु आपन पीएसएलवी 49 ईओएस-01 मिशन के सफल प्रक्षेपण कइलसि. एह रॉकेट से अंतरिक्ष में दस गो उपग्रह प्रक्षेपित कइल गइल. एहमें से चार-चार गो उपग्रह अमेरिका आ लक्जमबर्ग के आ एगो लिथुआनिया के रहुवे. साथ ही हिन्दुस्तानो के एगो उपग्रह भेजल गइल बा जवन बर मौसम में धरती के तस्वीर खींच के भेजल करी.\nबिहार विधानसभा चुनाव के आखिरी दौर आजु खतम होखे जा रहल बा. अब उहे लोग वोट देबे से बाकी बा जे बूथ पर आ चुकल बा आ अपना बारी के प्रतीक्षा करत बा. जान जाईं कि साँझ चार बजे ले करीब 54 फीसदी मतदान हो चुकल बा. सबले बेसी मतजान दुसरका दौर में 56 फीसदी भइल रहुवे.\nआजु बिहार विधानसभा चुनाव के तिसरका आ आखिरी दौर के मतदान चालू बा. 78 सीटन पर हो रहल आजु के चुनाव मे दुपहरिया ले करीब 20 फीसदी मतदान हो गइल बा. पीएम मोदी बिहारियन के गोहार कइले बाड़न कि वोटिंग के रिकार्ड बने के चाहीं.\nआजु भौतिक विज्ञान में नोबेल पुरस्कार से सम्मानित वैज्ञानिक भारत रत्न सी. वी. रमन के आ लाल-बाल-पॉल के क्रांतिकारी तिकड़ी के महान स्वतंत्रता सेनानी बिपिन चंद्र पाल के जंयती ह. आजु रमन साहेब के 132 वीं जयन्ती आ पॉल साहब के 162वीं जयन्ती हवे.पर उन्हें नमन किया. देश आजु अपना एह सपूतन के सागर नमन करत बा.\nडोनाल्ड ट्रंप के बयान आइल बा कि अमेरिका के राष्ट्रपति चुनाव में भइल आ हो रहल धांधली का खिलाफ उनुका तरफ से कानूनी कार्यवाही शुरू हो गइल बा. कहलन कि गलत तरीका से जो बाइडेन अपना जीते के दावा मत करसु.\nजापान में भूकंप के तेज झटका आवे के खबर आइल बा. टोक्यो के दक्खिन पूरब दिशाईं 960 किलोमीटर का दूरी पर ओगासावारा द्वीपसमूह के चिचीजीमा द्वीप पर एकर केन्द्र रहुवे. जान माल के मुकसान के खबर अबहीं विस्तार में नइखे आइल.\nकेन्द्र सरकार अगिला साल एक जनवरी से सगरी चरपहियन ला टोल प्लाजा पर फास्ट टैग से भुगतान कइल अनिवार्य क दिहलसि. सड़क परिवहन मंत्रालय आजु शनिचर के जारी अपना विज्ञप्ति में कहलसि कि एह बारे में अधिसूचना6नवम्बर के जारी हो गइल बा. राष्ट्रीय परमिट वाला गाड़ियन खातिर त ई पहिलहीं से जरूरी रहुवे.\nअफगानिस्तान के दक्खिनी प्रांत जाबुल में प्रांतीय परिषद के कार्यालय का नियरा शनिचर के सबेरे एगो बम विस्फोट कइल गउवे, एह हमला में दू जने के जान चलि गइल बा आ चउदह जने घाहिल बाड़ें.\nरउरा अगल बगल कवनो कांग्रेसी के वजूद होखे त जान जाईं कि काल्हु ऊ अपना नोटन के बरखी मनाई. ओही दिने चार बरीस पहिले बड़का नोटन के बन्द कइल गइल रहुवे.


भोजपुरी इलाका में बने वाली मिठाई के आनंद अलगे होला.\nअइसे त हर इलाका में अपना तरीका के मिठाई बनेला लेकिन भोजपुरी इलाका में बने वाली मिठाई में लागेला जइसे वहां के पानी आ माटी के भी मिठास घुलल बा. इ मिठाई में सेहद आ स्वाद दूनो के ध्यान रहेला.\nआजकल के नौवका युग में अगर केहू कउनो मीठा के देसी कहे त सुन के अजबे लागे कि सबे मीठा त इहे देश क ह चकलेट - केक के छोड़ के त कउनो मिठाई के देसी कहे क का मतलब निकालल जाओ. देसी मीठा से मतलब पूर्वांचल अउर बिहार में पूजा, कथा- जज्ञ, सादी बियाह, मरनी जिवनी के भोज-भात में खाये के होखे बा नेग बिदाई में दू चार झापी भर के भेजे क के होखे लेड़ुआ, खाजा, टिकरी, बालूसाही, ढूंढी जैइसन मीठा के बिना काम न चले. अइसन सूखल मीठा क कई तरह के फायदा होखे. एक त पहिले क जमाना में गांव क मनई लोगन क खुराको ढेर रहे जौन कउनों कउनों क आजो ह जे बिना आपन सेहत पर धयान देहले ढेर खाये न बदहजमी क फिकिर न सुगर- बलड पेसर क चिंता. लोगन के खुराके के चलते कौउनो काज परोज के मौका पर ढेर मातरा में भोजन मीठा बनावल जात रहे कि कौउनो कमी के चलते इज्जत क पाही न लगे. दोसरे मीठा क मातरा इहोसे ढेर होखे कि बिना खराब होएले ढेर दिन तक चल सके. ऐही से देसी मीठा माने सूखल मीठा के चलन रहे. अउर त अउर पहिले के बूनी के लड्डू में चीनी क मातरा ढेर होखे जेसे उ जलदी खराब न होखे पावे.\nभोजपुरी में ये भी पढ़ें : अहरा में लिट्टी के कहो पूरा पाकवान बनि जाला ऊहो कुदरती स्मोक ट्रीटमेंट के साथे\nमौसम देखि के होई काज-परोज\nएकरा अलावा गांव देहात में पहिले सादी बियाह बा कौउनों काज परोज ( जिवनी मरनी के छोड़ के ) गरमी के मौसम में ही ऱखल जाओ. गेहूं के दवनी के बाद लोग धान के बीआ डाले तक खेती किसानी से लोग लगभग दू अढ़ाई महीना फारिग हो जाओ. ए समय खेतों खलिहान हो जाओ त मेहमानन –बरातियन के आवे जाए सूत्ते बइठे में कउनो दिक्कत ना होखे. सादी क समियाना भी खाली खेत खलियान में गड़ा जाओ. एकरा अलावा गरमी में काज परोज करे क सबसे बड़ फायदा ई रहे कि रबी के फसल के बाद लोगन के हाथ में गेहूं चना सरसों गुड़ बेच के दू पइसा हाथ में आ जाए. अइसे त खरीफ के सीजन में भी धान अरहर जौ मकई बेच के खेती किसानी करे वालन के हाथ में दू पइसा आ जाला लेकिन जाड़ा में बियाह सादी एसे ना होखे कि बराती मेहानन के सूते बइठे, ओढ़े बिछावे में दिक्कत होखे. अब त गांवे कसबे टेंट हाउस खुलला के चलते खटिया, रजाई तोसक क कउनों कमी न रहल. अब त खाली पइसा फेको तमासा देखो वाली बात रह गइल ह. जेकरा खलती में पइसा ओकरा खातिर जाड़ा गरमी सब बराबर. अब त गांवों में भाई लोग बढ़िया मौसम के चलते जाड़ा में ही सादी बियाह कइल चाहत ह.\nसूखल मिठाई के चलन\nएक ओर गरमी में सादी बियाह, गौउना बिदाई होखे के चलते बेसन, मैदा, चीनी अउर घी बा डालडा से बने वाला सूखल मिठाई क चलन रहे त गरमी में दूध दही क भी कमी हो जात रहल. बिहार पूर्वांचल क सूखा मौसम के चलते गरमियन में गाय भैइसियन क घास चारा क कमी हो जाए. एसे उनकर दूध में कमी हो जाए. दूध क कमी के चलते गरमी में छेना खोआ क मीठा त नइहे बनत रहे अउर केहू केहू सौक से बनवा भी ले त गरमी के चलते छेना खोआ क मिठाई जादा दिन टिकबो ना करे. छेना क त दूसरे दिन खटा जाए. तब न त ठंडा करे वाली मसीन रहे न एसी कूलर. समय बदलला के साथे सबे कुछ आस्ते आस्ते बदले लागल. ना बदलल ह त झोरी झापी में भर के बर बिदाई में लेवे देवे वाला देसी मीठा क चलन. चाहे कउनो मौसम होखे आजो गांव देहात में झोरी झापी में लड्डू खाजा टिकरी ही भेजेल जाला. जेसे कि ढेर मातरा में भेजेल गइल मीठा ढेर दिन तक खराब ना होखे साथे देर दिन मेहमानन के खिआवल अउर आस पड़ोस में बाटल जा सके.\nबनारस के मिठाई के असर\nकउनो भी किसिम क खानपान में उ जगहा क माटी अउर पानी क मिठास जरूर घुल मिल के ओकर सवाद चार गुना बढ़ा देला. चाहे उ कहीं क मीठा होखे बा कहीं क पूड़ी तरकारी. एकरे चलते कउनों जगह क मीठा बा नमकीन क ढेर नाम हो जाला. फेर उ नामे के चलते लोग दूर दूर से उहां त मीठा नमकीन खाये आवेला अउर अपने परिवार रिस्तेदारन खातिर बन्हवा के लेउ जाला. जइसे बनारसे क बात कइल जाओ त पक्का महाल ( घाटन के किनारे गलियन में बसल पुरान कासी ) क कउनों मीठा क दुकान क बालूसाही होखे ब बूनी बेसन क लड्डू आ चाहे मेवा खोआ क बनल बरफी गुलाबजामुन. उनकर सवाद क कौउनो जोड़ नाही ह. एइसे त आजकल बनारस के कोना कोना में एक से बढ़ के एक मीठा क दुकान खुल गइल ह जहां क मीठा कउनो माने में पक्का महाल से कम ना ह लेकिन पक्का महाल का मीठा जेकरे मुंहे लाग गइल उ ओके कब्बो भुला ना सकेला.\nऐही तरह पांडेयपुर क गुलाबजामुन क भी बहुते नाम ह. कहल जाला कि माटी क परई में लकड़ी क चम्मच से काट के खाये खातिर मिले वाला इहां क गुलाबजामुन खाए समय लोग बिसेस सावधानी न रखे त गुलाबजामुन मुंह में जाए से पहिले ही टूट के गिर जाए का खतरा रहेला. काहे से कि उ इतना नरम रहेला कि मुंह में जाते त घुल जाला लेकिन साथे ओसे पहिले धोखा भी दे सकेला. इ खतरा होखे के बाद भी बनारस बा आस पास के जनपद के लोग एके उठावे पांडेयपुर मौका निकाल के जरूर जालं. बनारस के गोदौलिया चौक पर एगो बंगाली मीठा क बहुते पुरान दुकान ह जलजोग. जेकर चमचम अउर लौंग लत्ता खाए बनारस, आसपड़ोस क जनपद के अलावा बनारस गाजीपुर अउर चंदौली जिला से सटल बिहार के भभुआ, सासाराम, बक्सर से लोग आवे. समय क मार केहू पर बिना मरुव्वत के पड़ेला. जलजोग भी एसे ना बच पाइल. भाइयन के अलगौजी में दोकान एक से दू हो गइल. आधुनिक युग में लकदक करत बनारस के एक से बढ़िके एक मीठा के दुकानन के आगा जलजोग कहीं ना ठहरे ला लेकिन एक बार इहां क चमचम, लौंग लत्ता क सवाद ले चुकल लोग आजो ओकरा चाह में जरूर जाइल चाहेला.\nबनारस के कचहरी के बगल में भोजूबीर, अर्दलीबाजार से सटले एगो परिसर महाविद्यालय ह उदयपरताप महाविद्यालय जौन यूपी कालेज के नाम से जानन जाला. परिसर कालेज होवे के चलते यूपी कालेज में महाविद्यालय के साथे लाइका लइकिन क विद्यालय भी हव. एकरा अलावे परिसर में बैंक, डाकघर, डेयरी, अस्तबल, डिसपेंसरी, हर तरह क खेल क मैदान, व्यायामशाला अउर कोआपरेटिव भी हव. कोआपरिटव में मीठा भी बनेला. 70 के दसक में इहां रंगई साव नाम क हलवाई रहलन. कहल जाला कि एक बार साव जी बरफी बनावे खातिर दूध जरावत रहलन. बेख्याली में दूधवा ढेर जरके चाकलेटी लाल हो गइल त साव जी ओके बरफी जइसन काट देलन. उ बरफी खाये में चिमड़ लेकिन खूबे सवादिस्ट रहे त उहे दिन से साव जी ओके लाल पेड़ा कह के बेचे लगलें. फिर का रहे साव जी लाल पेड़ा यूपी कालेज क छात्रन, मास्टरन अउर कर्मचारियन खातिर सबका ले अधिक पसंद वाला मीठा बन गइल. समय बितला के साथे लाल पेड़ा कालेज परिसर के बाहरो पसंद कइल जाए लगल. 20-30 साल में लाल पेड़ा के समूचा बनारस के लोगन के पसंद आवे लागल.\nआज लाल पेड़ा बनारस के लगभग सब मिष्टान भंडार में यूपी कालेज वाला लाल पेड़ा क नाम से बिकाला. एक बार जेकरा मुंहे ई लाल पेड़ा लाग गइल उ बनारस जाए वाले संगी साथियन से एके जरूर मंगवाएला. अपने आप में ई बेजोड़ मीठा के अलावा जौनपुर क इमरती समेत दोसरो जगह क कई सवादिस्ट मीठा के बिना पूर्वांचल के देसी मीठा क कथा कहानी पूरा ना पाई लेकिन उ सब क बिस्तार से बखान फेर कबहू होई.


जौनपुर से कांग्रेसी विधायक रहल नेता रेलगाडी से कटइले – टटका खबर\nजौनपुर से कांग्रेसी विधायक रहल नेता रेलगाडी से कटइले\nजौनपुर 31 अक्टूबर (वार्ता) जौनपुर जिला के रारी विधानसभा क्षेत्र से कांग्रेसी विधायक रहल तेज बहादुर सिंह के ट्रेन से कटइला का चलते मौत भइल. लाइन बाजार इलाका के शिवापार गांव के तेज बहादुर सिंह साल 1980 मे विधायक चुनाइल रहले.\nरोज का तरह आजुओ उ अपना तीन गो साथियन संग टहले गइल रहले जब जफराबाद लखनऊ रेलखण्ड पर रेल फाटक पार करत समय ऊ वरुणा एक्सप्रेस से कटा गइले . उनकर मौत ओहिजे हो गइल.\nविधायक रहल तेज बहादुर सिंह के मौत पर अरुणांचल प्रदेश के राज्यपाल रहल माता प्रसाद, प्रदेश कांग्रेस कमेटी के अध्यक्ष रहल अरुण कुमार सिंह मुन्ना, कांग्रेस प्रवक्ता आ जौनपुर नगर के विधायक नदीम जावेद, प्रदेश कांग्रेस के मीडिया कोआर्डिनेटर सिंराज मेहदी, महाराष्ट्र के गृह राज्यमंत्री रहल कृपा शंकर सिंह, सांसद रहल कमला प्रसाद सिंह समेत अनेके लोग शोक जतावल.\nजिला कांग्रेस कमेटी मे एगो शोक सभा क के दिवंगत पूर्व विधायक के श्रद्धाजंलि दीहल गइल.\nTags: जौनपुर, रारी


मनोज तिवारी बढ़वले दर्शकन के सिनेमा ज्ञान – Anjoria\nधूमधाम से भइल यमुना नगर में अंतर्राष्ट्रीय फिल्म महोत्सव\nभोजपुरी सिनेमा के मेगा स्टार मनोज तिवारी का मौजूदगी में कामर्शियल सिनेमा से हटके शुद्ध कला देखे आ समुझे के मौका मिलल दर्शकन के हरियाणा के यमुना नगर में भइल पँचवा अंतर्राष्ट्रीय फिल्म महोत्सव में. मनोज तिवारी एह दौरान दौरान दर्शकन पर आपन अमिट छाप छोड़लन. सात दिन ले चलल ई फिल्मोत्सव सिनेमा के प्रति दर्शकन के सोच कुछ हद तक बदले में कामयाब रहल. फिल्म उत्सव का चलते यमुनो नगर चर्चा में रहल. पहिलही से सिनेमा जगत में आपन पहचान बनवले यमुना नगर पिछला4साल से फिल्म उत्सव का माध्यम से दस्तक देत आइल बा. हर बेर डी.ए.वी. गर्ल्स कॉलेज के आयोजित अंतर्राष्ट्रीय फिल्म उत्सव आपन रूप, रंग आ रुतबा बदलत आइल बा. आ अबकी अइसन लागल कि आयोजकन के आत्मविश्वासो पहिले ले अधिका हो गइल बा. पहिले से बड़ स्टार उत्सव में शामिल भइले.\nफिल्म उत्सव का दौरान यमुना नगर जइसन छोटहन शहर में आइल दर्शकनो के फिल्म निर्माता, निर्देशक, अभिनेता आ परदा पर भा परदा का पाछा रहि के काम करे वाला लोगन से सीधा संवाद बनावे के मौका मिलल. अबकी के उत्सव में भोजपुरी के मेगा स्टार मनोज तिवारी आ हिंदी सिनेमा के मनोज वाजपेयी आकर्षण के केन्द्र बनले आ दर्शकन का साथे खूब बतकहियो कइले. निर्देशक आ अभिनेता सतीशो कौशिक के दर्शक ढेर दिन ले ना भुला पइहें.\nएह फिल्मोत्सव में दर्शकन के अनेके अइसन फिलिम देखे के मौका मिलल जवना के ऊ थियेटर में कबो ना देख पवतें. बाकिर एह उत्सव में ओह फिल्मन के देख के, ओकरा में काम करे वाला किरदारन से सीधा बातचीत करके आपन सोच बदले के मौका मिलल. कुल मिला के आयोजन अपना उद्देश्य में सफल रहल. मनोज तिवारी, यशपाल शर्मा, सतीश कौशिक, मनोज वाजपेयी, डॉ. चंद्र प्रकाश द्विवेदी का साथ-साथ एहिजा चहुँपल बाकी हस्ती एह उत्सव से जुड़ला के आपन सौभाग्य बतवले आ आगहु जुड़ल रहे के भरोसा दिहले.


टटका खबर, 19 मार्च 2017, अतवार – टटका खबर\nदेश के राजनीति के एगो नया आ पुरहर इशारा करे वाला घटना में गोरखपुर से पाँच बेर सांसद चुनाइल आ हिन्दुत्व के परचम फहरावे वाला नेता योगी आदित्यनाथ के आजु उत्तर प्रदेश के मुख्यमंत्री का रुप में किरिया धरा दीहल गइल. एह मौका प पीएम मोदी, भाजपा अध्यक्ष अमित शाह, भाजपा के पुरनिया नेता लालकृष्ण आडवाणी, डॉ मुरली मनोहर जोशी, राजनाथ सिंह, नितिन गड़करी, वेंकैया नायडू, कलराज, अनन्त कुमार वगैरह समेत 13 गो राज्य के मुख्यमंत्री मौजूद रहलें. ठकुआ मार गइल विपक्ष में से मुलायम सिंह यादव आ अशिलेश यादव छोड़ कवनो चेहरा मंच प ना लउकल. मुसलमान वोट ला गोड़धरिया करे वाला सेकूलर नेता लोग के गैरहाजिरिओ एगो संदेश देत बा. अलग बाति बा कि एह लोग से बरियार विरोधो कइल पार नइखे लागत.\nलखनऊ के कांशीराम स्मृति उपवन में आयोजित किरिया धराई समारोह में राज्यपाल राम नाईक योगी आदित्यनाथ के पद आ गोपनीयता के किरिया धरवनी. इनका बाद दू गो उप मुख्यमंत्री दिनेश शर्मा आ केशव प्रसाद मौर्य के उपमुख्यमंत्री का रुप में किरिया धरावल गइल. साथही कैबिनेट मंत्री का रुप में 22 गो आ राज्यमंत्रिओ का रुप में 22 गो विधायकन के किरिया धरावल गइल. राज्यमंत्रियन में नौ जने स्वतंत्र प्रभार वाला रहीहें.\nकैबिनेट मंत्रियन में सूर्य प्रताप शाही, सुरेश खन्ना, स्वामी प्रसाद मौर्य, सतीश महाना, राजेश अग्रवाल, दारा सिंह चौहान, रीता बहुगुणा जोशी, धर्मपाल सिंह, एस.पी. सिंह बघेल, सत्यदेव पचौरी, रमापति शास्त्री, जय प्रताप सिंह, ओम प्रकाश राजभर, बृजेश पाठक, लक्ष्मी नारायण चौधरी, चेतन चौहान, श्रीकान्त शर्मा, राजेन्द्र प्रताप सिंह उर्फ मोती सिंह, सिद्धार्थनाथ सिंह, मुकुट बिहारी वर्मा, आषुतोश टंडन अउर नन्द कुमार नन्दी बाड़ें.\nस्वतंत्र प्रभार वाला राज्य मंत्रियन में अनुपमा जायसवाल, सुरेश राणा, उपेन्द्र तिवारी, डॉ महेन्द्र सिंह, स्वतंत्र देव सिंह, भूपेन्द्र सिंह चौधरी, धर्म सिंह सैनी, स्वाति सिंह अउर अनिल राजभर के नाम बा.\nतेरह गो राज्यमंत्रियन में गुलाब देवी, मोहसिन रजा, जय प्रकाश निषाद, अर्चना पाण्डेय, जय कुमार सिंह जैकी, अतुल गर्ग, रणवेन्द्र प्रताप सिंह, नीलकण्ठ तिवारी, गिरीश चन्द्र यादव, बलदेव सिंह औलख, मन्नू कोरी, संदीप सिंह अउर सुरेश पासी के नाम बा.\nमंत्रिमंडल में शामिल कइल गइल अकेला मुसलमान मोहसिन रजा विधायक ना हउवन आ इनको छह महीना भितरे विधानमंडल के सदस्य चुनाए के पड़ी.\nपूर्वांचल से नउवां मुख्यमंत्री बनल योगी आदित्यनाथ उत्तर प्रदेश में भाजपा के चउथा मुख्यमंत्री हउवें. इनका से पहिले कल्याण सिंह, रामप्रकाश गुप्त आ राजनाथ सिंह एहिजा के मुख्यमंत्री रह चुकल बाड़ें.\nयोगी अदित्यनाथ के जनम पांच जून उन्नीस सौ बहत्तर के दिने पौड़ी जिला के यमकेश्वर खण्ड के पंचूर में भइळ रहुवे. बचपन में इनकर नाम अजय सिंह रहल बाकि 15 फरवरी 1984 का दिने गोरक्षपीठ के महन्त अवैद्यनाथ जी इनका के आपन उत्तराधिकारी बना के दीक्षाभिषेक करा दिहनी आ नाम हो गइल योगी आदित्यनाथ. 1998 में योगी आदित्यनाथ के राजनीतिक सफर शुरू भइल जब 26 बरीस का उमिर में इनका के गोरखपुर से सांसद चुन लीहल गइल.\nआजमगढ़ जिले के मेहनाजपुर इलाका के भरपुर पिछवार गाँव में पोखरा में डूबला से अपना ममहर आइल गाजीपुर के सैदपुर कोतवाली इलाका के हसनपुर गांव के एगो लइका के मौत हो गइल.\nबक्सर जिले के धनसोई इलाका के दुल्फा गाँव के एगो मँड़ई में आग लगला से एके परिवार के चार लोग झँउस गइल. एहमें से एगो लइका के मौत ठाँवे प हो गइल.\nजौनपुर जिला के जलालपुर इलाका के लोहगाजर गांव में एगो मेहरारु आग लगा के आपन जान दे दिहलसि. ओकर मरद दिल्ली में छोट मोट काम क के परिवार पोसेला. फगुआ बाद दिल्ली जाए लागल त इहो जाए के जिद ध लिहलसि बाकि ऊ अकेले जल गइल त ई अपना देह में आग लगा के मर गइल.\nभोजपुर जिला के चरपोखरी इलाका के गड़हनी बाजार में आरा-सासाराम रोड प एगो वाहन दू गो मेहरारुवन समेत तीन जने के कचार दिहलसि. सेमराव गाँव के एगो आदमी के मौत ओहिजे हो गइल.\nभोजपुरे जिला के पवना इलाका के खोपिरा गाँव में जमीन का झगड़ा का चलते एक आदमी के जान चलि गइल आ दू जना घवाहिल हो गइल बाड़ें.\nTags: आजमगढ, किरिया घराई समारोह, जौनपुर, भोजपुर, योगी आदित्यनाथ


जान बचल त लाखों पइले, लवटि के अन्ना घरे गइले – टटका खबर\nनयी दिल्ली 29 मार्च (वार्ता). लोकपाल के बहाली आ किसानन के समस्यन के समाधान के मांग लेके सात दिन से अनशन पर बइठल अन्ना हजारे आजु आपन अनशन तूड़ दिहलें. एक सप्ताह अन्ना हजारे का भूखले रखला का बेद आजु सरकार उनुका के लिखित आश्वासन दे दिहलसि.\nअन्ना महाराष्ट्र के मुख्यमंत्री देवेन्द्र फड़नवीस का हाथ से जूस पीके आपन अनशन तूड़ले. एह मौका पर केन्द्रीय कृषि राज्य मंत्री गजेन्द्र सिंह शेखावत आ प्रधानमंत्री कार्यालय में राज्य मंत्री जितेन्द्र सिंह ऊ चिट्ठी पढ़ले जवना में अन्ना के एगारहो मांग पूरा करे के भरोसा दीहल गइल बा.\nअन्ना के सहयोगी जयकांत मिश्रा बतवलन कि सरकार के आश्वासन के सकारत अन्ना हजारे आपन अनशन तूड़े ला मान गइलन.\nTags: अनशन, अन्ना हजारे\nटीडी कॉलेज के छात्रनेता लोग के अनशन खतम


फाटल कुर्ता आ चरखा के सूत : बाति के बतंगड़ – 23 – Anjoria\nफाटल कुर्ता आ चरखा के सूत : बाति के बतंगड़ – 23\nजनवरी 24, 2017 फाटल कुर्ता आ चरखा के सूत, बाति के बतंगड़\nपिछलका हफ्ता बहुते कुछ देखे सुने के मिलल. ओही में से कुछ बातन के चरचा.\nखादी विभाग के कलेण्डर प चरखा चलावत मोदी के देख उनुका विरोधियन के करेजा फाट गइल. चारो तरफ चरखी नाच गइल आ मोदी के विरोधियन के करेजा फाट गइल. ओह लोग के बुझाइल कि जइसे गाँधी अपना चरखा प कातल सूत के बनल खादी कपड़ा का बल प अंगरेजन के देश से भगा दिहलन वइसहीं मोदीओ लागल बाड़न अपना विरोधियन के भगावे में. किंगफिशर के कलेण्डरो से अधिका देखा गइल खादी के कलेण्डर. खादी विभाग के कलेण्डर पर अनेके बेर नकली गाँधियन के फोटो छप चुकल बा बाकि तब केहू ओकर नोटिस ना लिहल. बाकि मोदी के कैलेन्डर देखते छाती कूटे लगले उनुकर विरोधी. असहिष्णुता का नाम प आपन इज्जत लुटा देबे वाला लोग के सहाउर ना होखे कि केहू दोसर आपन बात कह सको. देश के आपन जागीर मान साठ बरीस ले लूटेवाला नेहरू-गाँधी परिवार आ ओकर लगुआ-भगुआ अपने के गाँधी मान लिहले बाड़ें. उनुका हर चीझु पर गाँधी के नाम चाहीं. अपना के अपने सरकार में भारतरत्न से नवजवा देबे वाला लोग से बरदाश्त नइखे होखत कि केहू दोसरो के नवाजे जोग माने के जुर्रत करे केहू. खादी विभाग के कलेण्डर प मोदी के फोटो से खादी के जतना प्रचार हो गइल ओतना कबो गाँधीओ के फोटो से ना भइल रहे.\nओने एगो कश्मिरी लइकी जायरा वसीम के बड़ाई कश्मीर के अलगाववादियन के पक्षधर लोग से बरदाश्त ना भइल. ओह लइकी के अतना परेशाल क दीहल गइल कि ओकरा माफी माँगे पड़ गइल. कश्मीरी अलगाववादियन के मंजूर नइखे कि कि कवनो जायरा वसीम कश्मीर के नवहियन खातिर नमूना बना के परोसल जाव. काहे कि एक बेर अइसन हो गइल त फेर ढेला मारे वाला नवहियन के बिटोरल सम्भव ना हो पाई.\nबाप बेटा के नौटंकी में चाचा के घूरा प फेंकत साइकिल प सवार हो गइलन अखिलेश. बाकि अबहीं ले संशय बा कि एह नौटंकी के के शामिल रहल. पाँच बरीस के सगरी दोष चाचा का कपारे डाल भतीजा के इमेज के अतना शानदार डेंटिंग-पेंटिंग करा लेबे वाला रणनीतिकार सचहूं सराहे जोग बाड़न. अमेरिका से आइल एह रणनीतिकार के लोहा त प्रशांतो किशोर मान लिहले होखींहे. अब कांग्रेस आ सपा दूनू के युवराजन के जुगल जोड़ी यूपी में गठबन्हन क के सरकार बनावे के कोशिश करीहें. अखिलेशो के मालूम बा आ राहुलो के कि अलगा अलगा चुनाव लड़ला से भाजपा के जीत आसान हो जाई. बिहार के उदाहरण एह लोग का सोझा बा.\nराहुल जब जब विदेश से लवटेलें तब तब उनुकर जोश कुछ दिन ले देखल बनेला. अलग बाति बा कि उनुकर बैटरी एहिजा चार्ज ना हो पावे आ गँवे-गँवे डिस्चार्ज हो जालें. पता ना पावर बैंक ले के काहे ना आवसु कि एहिजे बैटरी चार्ज हो जाइल करे. आ कि ले के आइल त रहलें बाकि कुर्ता के फाटल जेब से कहीं गिर गइल. बहुते सवाल बा, जवाब के इन्तजार बा.\nफगुआ आवे में देरी बा, वसन्त पंचमीओ नइखे बीतल अबहीं. शायद एही से बुढ़उवन के घर से निकालल नइखे जात, उलुटे स्वागत कइल जा रहल बा. कांग्रेस के बुढ़उवन के जवानी वाला जोश भाजपो में देखे के मिल जाव शायद एही चलते भाजपा एनडी तिवारी के अपना खेमा में ले लिहलसि. अब कांग्रेस के दिग्गी राजा का मुकाबिल शीलाजीत बुढ़वा भाजपो का लगे हो गइल. बस उनुका के फेरू कवनो राजभवन में मत भेज देव अतने मनावल जाव.\nजबरा मारबो करी आ रोवहूं ना दी : बाति के बतंगड़ – 22\nधरती के सबले बेईमान प्राणि : बाति के बतंगड़ – 24


अंजना सिंह के डबल धमाका | CinemaBhojpuri.in\nAugust 18, 2012 - इण्डस्ट्री न्यूज, कलाकार\n- Tagged: अंजना सिंह\t- no comments\tसिनेमा भोजपुरी के हॉट केक अंजना सिंह खाति जश्ने आजादी के ६६ वां सालगिरह दू गो ख़ुशी लेके आइल. पंद्रह अगस्त के अंजना के दू गो फिलिम रिलीज भइली सँ आ दुनु सफलता के राहे बढ़ल जात बाड़ी सँ. एह फिलिमन में “एक बिहारी सौ पे भारी” बिहार में रिलीज़ भइल जवना में अंजना सिहं पहिला हाली बड़का अभिनेता दिनेश लाल यादव निरहुआ संगे परदा पर नजर आइल बाड़ी. एहमें अक्षरा सिंह, अवधेश मिश्रा, आ संजयो पाण्डेय वगैरह के बड़हन भूमिका बा. जगदीश शर्मा निर्देशित एह फिलिम के बिहार में निकहा सफलता मिलल बा.\nएही दिन मुंबई में रिलीज़ भइल अंजना सिंह के फिल्म “दिल ले गइल ओढनिया वाली” जवना में उनुका सोझा बाड़ें खेसारी लाल यादव. बाकी खास कलाकारन में शशिमोहन सिंह, प्रिया पाण्डे, रजनीश झांजी, जय सिंह आ बालेश्वर सिंह वगैरह शामिल बाड़ें. ई फिलिम बिहार में पहिलहीं दर्शकन के दिल जीत चुकल बिया आ अब मुंबईओ में एकरा जबरदस्त ओपनिंग मिलल बा. अरविन्द चौबे निर्देशित आ फिल्म वितरण कंपनी बाला जी सिने विजन निर्मित एह फिल्म के देखे ला भारी उमड़ल. फिल्म प्रोमोट करे आइल अंजना सिंह के अपना सोझा देख के दर्शक उनकर जोरदार स्वागत कइलें.\nअपना एह डबल सफलता से उत्साहित अंजना सिंह एकरा के दर्शकन के प्यार बतवले बाड़ी आ कहली कि – दर्शकन के जवन प्यार उनुका मिलल बा ऊ एगो सपना जइसन बा. ख़ुशी जतावत कहली कि दर्शक आ फिल्म इंडस्ट्री उनुका के सकार लिहलसि एहला ऊ हमेशा सभकर एहसानमंद रहीहें. (उदय भगत आ अपना न्यूज के रपट से)\nमिलत जुलतअंजना सिंह के मिलल पुरवैया अभिनय कला सम्मान (3)राष्ट्रीय सहारा मनलस अंजना के नंबर वन (3)अंजना का जनम दिन पर लचकलें भोजपुरिया सितारा (3)अंजना सिंह के लाल दुपट्टा वाली के शूटिंग शुरू (3)अंजन के रोड शो में अंजना के जलवा (3)To the official site of Related Posts via Taxonomies.\tLeaveaReply Cancel reply


रिंकू घोष कइली प्रवेश लाल के किस – Anjoria\nजून 8, 2010 प्रवेशलाल, रिंकू घोष\nभोजपुरी सिनेमा के नवेला स्टार प्रवेशलाल यादव जूनियर निरहुआ आ स्टार अदाकार रिंकू घोष के किसिंग सीन के चरचा जोर पर बा, तू ही मोर बालमा के एगो लव सीन का दौरान ई हॉट आ हिट किसिंग सीन फिल्मावल गइल बा. एकरा के देख के दर्शको उत्तेजित हो जइहें. निर्देशक असलम शेख एह दुनु कलाकारन के बीच के भरपूर रोमांस देखवले बाड़न एह फिल्म में आ इहे एकर यूएसपी बा.\nप्रवेश के कहनाम बा कि कहानी आम गाँव में घटित होखे वाली घटना पर आधारित बा जवना में रिंकू अपना बहिन के ससुराल आवत बाड़ि जहाँ प्रवेश से उनकर भेंट होत बा आ फेर शुरु हो जात बा प्यार के सिलसिला. किसिंग सीन का बारे में प्रवेश के कहना रहे कि रिंकू बहुते सपोर्टिव अदाकारा हई. आ ऊ अतना सहजता से सीन करऽवली कि परदा पर परफेक्ट रोमांस लउकी.\nप्रवेशलाल के एगो फिल्म आज के करन अर्जुन हाल ही में रिलीज भइल बा जवन कि बाक्स आफिस पर धमाल मचवले बा. प्रवेश के आवे वाली फिल्म बाड़ी स, दिल, आ दुश्मनी.


यूपी पंचायत चुनाव में चार जने के जान गइल – टटका खबर\nकाल्हु शनिचर का दिने यूपी के पंचायत चुनाव के पहिला दौर में 221 प्रखंडन में मतदान करावल गइल. छिटपुट मारपीट आ हिंसा के माहौल में 75 फीसदी मतदान होखे के खबर बा. करीब एक दर्जन जिलन में हिंसा होखे के खबर बा. आगरा आ एटा जिला में एह हिंसा में एक एक आदमी आ मैनपुरी जिला में दू आदमी के मौत होखे के खबर बा.\nपुलिस प्रशासन दर्जनो लोग के हिरासत में ले लिहल बिया.\nकाल्हु के वोटिंग में सबले अधिका वोट चंदौली जिला में आ सबले कम वोट गाजीपुर में पड़ल. बलिया में करीब 66 फीसदी मतदान भइ जबकि चंदौली में 82 फीसदी. गाजीपुर में 64.5 फीसदी मतदान के खबर बा.\nTags: गाजीपुर, चंदौली, बलिया, युपी पंचायत चुनाव


Many people are following Vastu Shastra read interesting topic Bhojpuri: वास्तुशास्त्र के माने वाला बा बहुते लोग, पढ़ीं एकर दिलचस्प प्रसंग\nएह संसार के कुल चीज नश्वर बा. काहें से कि ई मृत्यु लोक ह. भौतिक जगत, वस्तु जगत. त घर के डिजाइन कइसन होखे के चाहीं आ ओमें सामान कहां आ कइसे रही, एकरे ज्ञान के नांव वास्तु शास्त्र ह. आईं शुरू से देखल जाउ. उत्तर, दक्खिन, पूरब आ पच्छिम ई चार गो मूल दिशा बाड़ी सन.\nLast Updated: May 14, 2021, 3:48 PM IST\nआई आजु वास्तु शास्त्र के अवलोकन कइल जाउ. बहुत लोग वास्तु शास्त्र के मानेला आ बहुत लोग मनबे ना करे. बाकिर तबो एकरा भीतर झांकला पर का लउकता, एकर प्रयास कइला में कौनो बेजांय नइखे. “वास्तु” शब्द के उत्पत्ति “वस्तु” शब्द से भइल बा. एह संसार के कुल चीज नश्वर बा. काहें से कि ई मृत्यु लोक ह. भौतिक जगत, वस्तु जगत. त घर के डिजाइन कइसन होखे के चाहीं आ ओमें सामान कहां आ कइसे रही, एकरे ज्ञान के नांव वास्तु शास्त्र ह. आईं शुरू से देखल जाउ. उत्तर, दक्खिन, पूरब आ पच्छिम ई चार गो मूल दिशा बाड़ी सन. वास्तु शास्त्र में एह चार दिशा के अलावा विदिशा बतावल गइल बा. आकाश आ पाताल के भी दिशा मानि के एमें शामिल कइल गइल बा. त एकरा अनुसार चार दिशा, चार विदिशा आ आकाश पाताल के जोड़िके कुल दिशा भइली सन दस गो. विदिशा- मूल दिशा (पूरब, पच्छिम, उत्तर, दक्खिन) के कोना ईशान, आग्नेय, नैऋत्य आ वायव्य के विदिशा कहल जाला.\nप्रकृति में विविध प्रकार के एनर्जी भा ऊर्जा बाड़ी सन. पृथ्वी, जल, अग्नि, वायु आ आकाश तत्व के स्पंदन के बड़ा महत्व बा. एह तत्वन में ओंकार के ध्वनि भी बदल जाला. एह ऊर्जा रूपी स्पंदन के बीच परस्पर क्रिया होला, जौना के व्यापक प्रभाव एह पृथ्वी पर रहे वाला हर प्राणी पर परेला. वास्तु शास्त्र कहता कि जदि एकर ज्ञान होखे कि घर में कौन चीज कहां राखे के चाहीं त आदमी अपना जीवन में बहुते उन्नति करी. फली- फूली आ सुखी रही. त कुल मिला के ईहे समझ में आइल कि वास्तु शास्त्र भूमि, दिशा आ ऊर्जा के सिद्धांत पर केंद्रित बा. भूमि एसे कि जमीने ना रही त मकान कहां बनी. अब रउरा मन में सवाल उठत होई कि फ्लैट त एक संगे बनेले सन. ओमें वास्तु के कइसे ख्याल राखल जाई. बिल्डर जेतरे सुविधाजनक बा बना दिहलस. एकरा पर कई गो वास्तु विज्ञानी कहेला लोग कि फ्लैट में जतना संभव बा वास्तु के नियम के पालन करीं. बाकी भगवान पर छोड़ दीं. हं, रउरा जमीन खरीद के घर बनवावतानी त वास्तु के नियम पालन करब त सुख- समृद्धि बढ़ी. विश्वकर्मा जी के आदि वास्तुशास्त्री मानल जाला. विश्वकर्मा भगवान वास्तु शास्त्र के उत्पत्ति कइले. कई गो विद्वान कहेला लोग कि वास्तु के उद्भव वेद से भइल बा. त सरकार सार तत्व ई बा कि एह ब्रह्मांड में अनेक चुंबकीय शक्ति बाड़ी सन ओकर ख्याल राखि के मनुष्य जीवनयापन करी त सुखी रही. गेस्ट रूम ईशान कोण में बनावल शुभ मानल जाला.\nआईं अब देखल जाउ कि ईशान कोण के महत्व का बा. उत्तर- पूर्व दिशा के ईशान कोण कहल जाला. वास्तु शास्त्र के अनुसार ईशान में कुल देवी- देवता लोगन के वास बा. ईशान दिशा सबसे शुभ मानल जाले. पूजा के स्थान एइजे रहे के चाहीं. घर के ईशान कोण के साफ- सुथरा, पवित्र आ खाली रखे के चाहीं. एही जा जल के स्थान राखे के चाहीं जइसे ट्यूब वेल, पानी के घड़ा, पानी पिए के फिल्टर मशीन वगैरह. एह दिशा में का राखल मना बा? त लिखल बा कि कचरा, स्टोर, बाथरूम भा रसोई घर ना बनावे के चाहीं. घर के एह हिस्सा में लोहा के कौनो भारी सामान ना राखे के चाहीं. अच्छा हं, एह दिशा में सेप्टिक टैंक भी ना राखे के चाहीं. रोज घर के एह हिस्सा में थोड़े देर बइठे के चाहीं. आ पूजा- पाठ के स्थान रहे तो अउरी बढ़िया.\nआग्नेय कोण के तरफ मुड़ल जाउ. पूर्व आ दक्खिन के बीच वाला कोण के आग्नेय कोण कहल जाला. दक्खिन आ पच्छिम के बीच वाला कोण के नैऋत्य कहल जाला. एही तरे पच्छिम आ उत्तर के बीच के कोण के वायव्य कोण कहल जाला आ मध्य स्थान के ब्रह्रास्थान के रूप में मानल जाला. वास्तु शास्त्र में घर के आग्नेय कोण, अग्नि देवता के स्थान होला. रउवां जानते बानी कि ई कोण दक्षिण आ पूर्व के कोना पर रहेला. एह कोण के देवता अग्नि देवी के कहल जाला. आग्नेय कोण वाला घर में रसोई घर सबसे अच्छा मानल जाला. पूरब दिशा का ओर मुह कके खाना बनावल बहुते बढ़िया मानल जाला. आग्नेय कोण में बिजली के साजो सामान जइसे- जेनेरेटर, इनवर्टर, बिजली के मीटर वगैरह लगावल अच्छा मानल जाला. कहल बा कि एकरा के वर्गाकार भा आयताकार रखे के चाहीं. एइजा जल स्थान भा बोरिंग ना रहे के चाहीं. आग्नेय कोण में सेप्टिक टैंक भी ना राखे के चाहीं. एइजा स्टोर रूम त एकदमे ना बनावे के चाहीं. जदि आटा, गेहूं, चावल, दाल आदि राखेके बा, त वास्तु शास्त्र कहता कि रसोई घर के दक्षिण- पच्छिम दिशा में राखीं.\nअब आईं नैऋत्य कोण का ओर. कहल बा कि एह दिशा में भुलाइयो के रसोई घर माने किचेन ना राखे के चाहीं. त का राखे के चाहीं? ई जल तत्व विरोधी दिशा ह. पूरा घर में हर कमरा के नैऋत्य कोण तुलनात्मक रूप से अधिका भारी राखे के चाहीं. त का राखे के चाहीं? ढेर जानकार लोग कहले बा कि एइजा बेड रूम राखे के चाहीं. एकर स्वामी राहु के मानल जाला. बाकिर विशेषज्ञ लोगन के राय बा कि एइजा एडल्ट लोगन के बेडरूम भा शयन कक्ष रहे के चाहीं. शुभ ह. बाकिर लइकन के बेडरूम ना रहे के चाहीं. एह दिशा में भारी भरकम सीढ़ी बनावे के सुझाव कई गो वास्तुशास्त्री देले बा लोग.\nअब वायव्य कोण. उत्तर-पश्चिम कोण (वायव्य) हमनी के दीर्घायु, स्वास्थ्य आ शक्ति देबेले. ई दिशा व्यवहार में परिवर्तन के सूचक ह. वास्तु शास्त्र कहता कि घर में नोकर- चाकर बाड़े सन त एही दिशा में राखे के चाहीं. जौना लड़की के बियाह नइखे होत भा बियाह में देरी होता ओकरा एह दिशा में सूते के चाहीं. जल्दी बियाह हो जाई. शौचालय खातिर वायव्य कोण भा दक्खिन दिशा के मध्य का स्थान उपयुक्त मानल बा. शौचालय में सीट एतरे रहे के चाहीं कि ओकरा पर बइठत का घरी राउर मुंह दक्खिन भा उत्तर का ओर रहे.\nत संक्षेप में ईहे ह वास्तु शास्त्र. अंत में एगो निहोरा- एकरा के रउरा अंधविश्वास फइलावे वाला लेख मत मानब. ई बस एगो पुरान शास्त्र के अवलोकन ह. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)


May 2011 – Page6– Anjoria\nMonth: May 2011 (Page 6)\nRamakant Prasad is coming with Ladai La Ankhiya E Launde Raja\nRamakant Prasad, the producer who gave super hit films like “Lagal Raha E Rajaji, Deewana, Daag, and, Diljale” is now coming with Ladai La Ankhiya E Launde Raja. The post production work on the film is going on in full speed and is now about to be completed. Produced underपूरा पढ़ीं…\nJitesh Dubey : King film maker of Bhojpuri cinema\nJitesh Dubey is acclaimed as the king producer of Bhojpuri cinema. Because he has repeatedly produced and presented successful hit films. Starting his film production company Krishna Creations with the first film “Dharam Veer” Jitesh Dubey has produced three films till date and presented one film. All these films haveपूरा पढ़ीं…\nMusic muhurt of Sudeep Pandey's Balwa\nRecently the music muhurt of Bhojpuri film “Balwa” was held at Mumbai. This film is made under the banner of Vishwakarma Art Films and Vyahut Films Entertainment. The film is said to be based onatrue story. The shootings for the film will be done in Bihar. Producers Radheपूरा पढ़ीं…\nRecently shooting for the film “Har Na Payee Pyar Hamar” beign produced under the banner of Aman Film Production was started at Baharaich and Nanapada of Uttar Pradesh. This action based romantic film is directed by Sachin Yadav. Irfan Khan is the producer. Robin Khan is appearing alongwith Viraj Bhattपूरा पढ़ीं…\nThe leading villain of Bhojpuri cinema Sanjay Pandey has given five hits in last four months. This confirms the opinion that he continues to rule the Bhojpuri cinema. Viewers came in hordes when his film “Lahariya Luta E Rajaji” in Mumbai for the second time. Then his recently released filmपूरा पढ़ीं…\nलौंडे राजा के अँखिया लड़वावत बाड़न रामाकांत प्रसाद\nभोजपुरी सिनेमा का परदा पर “लागल रहा ए राजा जी, दिवाना, दाग, दिलजले” जइसन सुपर हिट फिल्म दे चुकल निर्माता निर्देशक अब ले के आवत बाड़े “लड़ाई लऽ अँखिया ए लौंडे राजा”. एह फिल्म के पोस्ट प्रोडक्शन काम जोर शोर से चलत बा आ अब पूरा होखे का कगार परपूरा पढ़ीं…\nभोजपुरी के मशहूर निर्माता जीतेश दुबे फेरु साबित कर दिहले बाड़न कि ऊ भोजपुरी सिनेमा के किंग मेकर हउवें. उनुकर फिल्म “मार देब गोली केहू ना बोली” के डंका आजुवो चारो तरफ बाज रहल बा आ आवे वाली फिल्म “यादव पान भण्डार” के पोस्ट प्रोडक्शन के काम जोर शोर सेपूरा पढ़ीं…\nविश्चकर्मा आर्ट फिल्म्स आ व्याहित फिल्म्स इंटरटेनमेट के बैनर मे बने वाली भोजपुरी फिल्म बलवा के सगीत मुहुर्त हालही में मुंबई के जीप ट्रेक स्टूडियो में करावल गइल. फिल्म के कहानी एगो साँच घटना पर आधारित बतावल जा रहल बा. फिल्म के शूटिंग बिहार में करावल जाई. निर्माता राधे शर्मापूरा पढ़ीं…\nपिछला दिने अमन फिल्म प्रोडक्शन का बैनर में बनत भोजपुरी फिल्म “हार ना पाई प्यार हमार” के शूटिंग यूपी के बहराइच आ नानपाड़ा में शुरु भइल बा. फिल्म में कुल दस गो गाना बा. एह एक्शन प्रधान रोमांटिक फिल्म के निर्देशन सचिन यादव करत बाड़े. निर्माता हउवें इरफान खान. एहपूरा पढ़ीं…\nपिछला चार महीना में पाँच गो सुपर डुपर हिट फिल्म देबे वाला आ भोजपुरी सिनेमा के नम्बर वन खलनायक संजय पाण्डे के बादशाहत कायम बा. पिछला दिने जब मुंबई में संजय पाण्डे के फिल्म “लहरिया लूटऽ ए राजाजी” जब दुबारा प्रदर्शित भइल त देखेवालन के भीड़ उमड़ पड़ल. राजकुमार पाण्डेपूरा पढ़ीं…


ritu raj – Aapan Birgunj\nभारी संख्या में उमड़ल श्रद्धालुयन के बीच गायत्री शक्तिपीठ वीरगंज द्वारा दीप यज्ञ के आयोजन\nवीरगंज, माघ १७ । वीरगंज के वार्ड न. ८ में रेल्वे रोड स्थित रात्रि माध्यमिक विद्यालय में आजू गायत्री शक्तिपीठ वीरगंज द्वारा दीप यज्ञ के आयोजन कईल गईल। भारी संख्या में उमड़ल श्रद्धालुयन के बीच माँ गायत्री के मंत्र उच्चारण से दीप यज्ञ के आरम्भ भईल। बता दीं कि नेपाल के इतिहास में पहिला बेर […]\nरक्सौल के रेलवे ढाला पर ओभर ब्रिज के शिलान्यास आजू, लोगन में ख़ुशलहरी\nवीरगंज, माघ १४। वीरगंज-रक्सउल के लाइफ़लाइन रक्सउल के चिर प्रतीक्षित तैतीस नंबर रेलवे ढाला पर लाइट ओभर ब्रिज के शिलान्यास आजू माघ १४ गते (28 जनवरी) के स्थानीय सांसद डॉ0 संजय जायसवाल आ रेलवे के पदाधिकारी संयुक्त रुप से करी लोग। उक्त जानकारी सांसद प्रतिनिधि प्रो0 डॉ0 अनिल कुमार सिन्हा ,राज किशोर राय ,इंजीनियर जितेंद्र […]\nवीरगंज में मनल विश्व हिंदी दिवस\nवीरगंज, पूस २७ भारतीय महावाणिज्य दूतावास द्वारा भिष्वा होटेल, वीरगंज में बियफे के विश्व हिंदी दिवस मनावल गईल। अन्तर्राष्ट्रीय स्तर प हिंदी के प्रचार-प्रसार तथा अप्रवासी भारतीय लोग के भारतीय सभ्यता-संस्कृति से जोड़ें खातिर १० जनवरी के दिन हर साल संसार भर में रहल भारतीय दूतावास आ महावाणिज्य दूतावास में विश्व हिंदी दिवस मनावल जाला। […]\nप्रदेश-२ में मेगाप्रोजेक्ट के रूप में कैंसर अस्पताल खोले सम्बन्धि विचार-विमर्श कार्यक्रम वीरगंज में…\nवीरगंज, पूस १५ “स्वास्थ्य ही धन बा। स्वास्थ्य बिना कवनो सृजनात्मक काम नईखे हो सकत।” ईहे सोचके साथे २०७५ पूस १४ गते सनिचर के दिन नेपाल के प्रवेश द्वार आ आर्थिक राजधानी वीरगंज में वीरगंज महानगरपालिका के सभा कक्ष में प्रदेश-२ में “कैंसर अस्पताल स्थापना सम्भाव्यता अध्ययन टोली” द्वारा ज़िला स्तरीय विचार-विमर्श तथा सुझाव संकलन […]\nपानीरंग चित्रकला कार्यक्रम सम्पन्न भईल वीरगंज के भिष्वा पहाड़ प\nवीरगंज, पूस १५ गते इंटर्नैशनल वाटर कलर, सोसायटी, वीरगंज प्रदेश -२ के द्वारा हरेक सनिचर के दिन होखेवाला वाटर कलर चित्रकला कार्यक्रम वीरगंज के भिष्वा पहाड़ प काल्हू सम्पन्न भईल। वाटर कलर चित्रकला के प्रति आम जनमानस में जागरूकता फईलावे के उद्देश्य से वीरगंज में पछिलका ३ हफ़्ता से हरेक सनिचर के दिन वीरगंज के […]\nनेपाल से सटल बिहार के बैरगनिया में ११ बरिस के लईकी के सामूहिक बलात्कार के बाद नृशंस हत्या\nआस, वीरगंज, अगहन २७ । नेपाल के रौतहट ज़िला के गौर बोर्डेर से सटल बिहार के सीतामढ़ी ज़िला के बैरगनिया में आठ क्लास में पढ़े वाली ११ साल के एगो लईकी प्रियांशु कुमारी के सामूहिक बलात्कार का बाद नृशंस हत्या कईल गईल बा। केतना विडम्बना बा एक ओरी माता सीता के नगरी नेपाल के जनकपुर […]\nवीरगंज, आषाढ़ २३। नेपालीय भोजपुरी भाषा, साहित्य, संस्कृति आ समाज के क्षेत्र में काम कर रहल सर्वोत्कृष्ट नाम “नेपाल भोजपुरी समाज”, वीरगंज नेपाल के आयोजन में वीरगंज के आदर्श माध्यमिक विद्यालय “बाल मंदिर” में नेपालीय भोजपुरी में एगो भोजपुरी देशभक्ति गीत एल्बम “सुन्दर शान्त नेपाल” के सांगीतिक लोकार्पण भईल । नेपाल भोजपुरी समाज के सदस्य […]\nजनता –मेयर-आमने-सामने कार्यक्रम बगहीमे सम्पन्न, शिक्षा आ स्वास्थ्य पहिलका प्राथमिकता – मेयर सरावगी\nबीरगंज, २ जेठ । जनता-मेयर-आमने-सामने कार्यक्रम के तिसरका श्रुंखला मे बुध के दिने महानगरपालिका के वाड न. २८ बगही मे कार्यक्रम कईल गईल । वाड-वाड मे पहुच के जनता से प्रत्यक्ष रूप से मिल के समस्या समझे बुझे खातिर मेयर सरावगी यी कार्यक्रम शुरू कईले बाड़े । बगही स्थिति बर्थिंग सेन्टर मे आयोजित जनता-मेयर-आमने-सामने कार्यक्रमके […]\nभोजपुरीभाषी खातिर गर्व के बात – नेपालीय भोजपुरी साहित्यकार गोपाल अश्क़ भारत में भईलन सम्मानित\nवीरगंज, बईशाख १ भारत के राजधानी दिल्ली में पूर्वांचल एकता मंच द्वारा १०वाँ विश्व भोजपुरी सम्मेलन के आयोजन कईल गईल। दू दिन तक चलल एह सम्मेलन में नेपालीय भोजपुरी साहित्य के मज़बूत हस्ताक्षर श्री गोपाल अश्क़ के प्रभुनाथ सिंह सम्मान से सम्मानित कईल गईल। दिल्ली के दादा देव मेला ग्राउण्ड में चईत २२ आ २३ […]\n“वाहे गुरू जी दा खालसा, वाहे गुरू जी दी फ़तह” उद्घोष के साथ वीरगंज में मनल वैशाखी पर्व (फोटो फीचर)\nवीरगंज, ०१ बईशाख । आजू सिख धर्म के महान पर्व वैशाखी बड़ा धूमधाम से वीरगंज के गुरुद्वारा में मनावल गईल। गुरुद्वारा गुरू नानक सत्संग आजू सभी संप्रदाय के लोग के सहभागिता से भरल रहे। गुरू आशीर्वाद आ गुरूकृपा खातिर सैकड़न के संख्या में लोग आजू भईल गुरू सत्संग में उपस्थित रहे। सिख धर्म में वैशाखी के बड़ा […]\nनव वर्ष के आगमन पर ‘वातावरण जीउने आधार’ संस्था द्वारा दीप प्रज्ज्वलन\nवीरगंज, चईत ३० आजू वीरगंज के माइस्थान चउक पर पुरान वर्ष २०७४ के विदाई आ नव वर्ष २०७५ के आगमन के सुअवसर पर ”वातावरण जीउने आधार (living with environment) संस्था के द्वारा दीप प्रज्जावलित क के खुसहाली मनावल गईल । आपन वीरगंज के रिपोर्टर से बात करत ‘वातावरण जीउने आधार’ के अध्यक्ष कृष्णा कुमार चौरसिया […]\nनव वर्ष २०७५ आईल, वीरगंज चहकल, गमकल, जगमगाइल (फोटो फीचर)\nवीरगंज, चईत ३० नववर्ष २०७५ के शुभ आगमन के अवसर पर आजू वीरगंज के नवकी दुल्हिन के जईसन सजा दिहल गइल बा । नव वर्ष के पूर्व संध्या पर पूरनका वर्ष के पीछे छोड़त नवका साल के शानदार तूफानी अंदाज मे समूचा वीरगंज फूल आ फुलौना से स्वागत कर रहल बा । बेहतर से बेहतरीन […]\nभारतीय प्रधानमंत्री भोजपुरी से कईनीं भाषण के शुरुआत, जतरा से बढ़ीं भोजपुरी के मान\nवीरगंज, चईत २९ भारतीय प्रधानमंत्री नरेंद्र दामोदरदास मोदी के मोतिहारी जतरा के सन्दर्भ में साहित्यिक चेतना मंच, रक्सौल के बईठक भईल। जवना में भोजपुरी भाषा भारत के संविधान के आठवीं अनूसूचि में शामिल करे खातिर भारतीय PMO के पत्र लिखे के भाषा अधिकार खातिर जन जागरण खड़ीआवे के आ सोशल मीडिया पर एह भाव के […]\nइंद्रधनुशी रंगन से रंगाईल बच्चन के दुनिया, भईल स्प्रिंग आर्ट कैम्प के उद्घाटन\nवीरगंज, चईत २५ वीरगंज में छोट-छोट बच्चनलोग में चित्रकला आ मूर्तिकला के ज़रिए कला के सभे क्षेत्र प्रति चांक बढ़ावे खातिर आजू से वीरगंज के आदर्श बाल विद्यालय में मुकेश-अज़मत ग्रूप द्वारा “स्प्रिंग आर्ट कैम्प” कार्यक्रम के उद्घाटन भईल। एह कैम्प में वीरगंज के ३ साल से १४ साल के बच्चनलोग सहभागी भईल बा। आदर्श […]\nपब्लिक एफ एम के सात दिवसीय “आधारभूत रेडियो पत्रकारिता तालीम” शुरू\nवीरगंज, चईत २० आजू वीरगंज के जनता के मज़बूत आवाज़ रेडियो पब्लिक एक एम १०४.४ MHz द्वारा “आधारभूत रेडियो पत्रकारिता तालीम” के सात दिवसीय कार्यक्रम के उद्घाटन नेपाल पत्रकार महासंघ, पर्सा के भवन में भईल। पब्लिक एक एम के निदेशक आ कोशिश फाउंडेशन, पर्सा के संजोजक मदन गुप्ता के सभापतित्व में दीप प्रज्ज्वलित कके बड़ा […]\nनेपालीय भोजपुरी साहित्य के वटवृक्ष पंडित दीपनारायण मिश्र आइ सी यू में भर्ती\nवीरगंज, चईत १६ नेपाल भोजपुरी समाज, वीरगंज नेपाल के संस्थापक-अध्यक्ष आ सम्पूर्ण नेपालीय भोजपुरी भाषा- साहित्य-समाज के वटवृक्ष श्रद्धेय पंडित दीपनारायण जी अस्वस्थ अवस्था में भवानी हॉस्पिटल के ICU में भर्ती बानीं। अचानक बी.पी. बढ़ला से भईल असहजता के कारण उनका लाद-पाद के वीरगंज के लिंक रोड स्थित भवानी हॉस्पिटल में ले जाए के परल। […]


टटका खबर, मंगल, २२ जून – Anjoria\nजून 22, 2010 news in bhojpuri, टटका खबर\nदूध फाट चुकल बा, बस अँउटइला के देरी बा\nहर व्यावहारिक कारण से बिहार में भाजपा आ जदयू गठबन्हन में गाँठ पड़ चुकल बा आ दुनु पार्टियन के अलग अलग राह धइल पक्का बा. नीतीश बिहार में नरेन्द्र मोदी आ वरुण गाँधी के आवल नइखे दिहल चाहत आ भाजपा उनकर ई शर्त अब माने का हालत में नइखे जब मामिला सबका सोझा आ चुकल बा. अब इन्तजार बस अतने बा कि के अलगा होखे के एलान पहिले करत बा. नीतीश जतना दिन ले हो सके मुख्यमंत्री बनल रहे के चहीहें आ जब चुनाव के समय आ जाई त साम्प्रदायिकता का मुद्दा पर भाजपा से अलगा हो जइहें. भाजपा के तबो नुकसान बा आ आजुओ नुकसान बा. बाकिर आज अलगा भइला पर कुछ इज्जत बाचल रही तब ना बाची. नीतीश के निशाना साल २०१४ के लोकसभा चुनाव पर बा जब ऊ आपन गोटी लाल करल चहीहें आ ओकरा पहिले कवनो ना कवनो बहाने भाजपा से पल्ला छोड़ाइये लिहन.\nवरुण गाँधी के शादी के तारीख तय\nअपना पिता का नक्शे कदम पर चलत वरुणो गाँधी हिन्दुस्तानिये लड़की से शादी करीहें कवनो विदेशी से ना. राजीव विदेशी कनिया ले अइले आ राहुलो ओही राह पर बाड़न. उनको कम्बोडियाई लड़की पसन्द बिया बस समय ले इन्तजार बा. वरुण गाँधी के शादी बंगाली कन्या यामिनी राय चौधरी से ११ दिसम्बर के होखे जा रहल बा. दुनु जने एक दुसरा के तीन चार साल से जानत बाड़े आ मेनको के यामिनी बहू का रुप में पसन्द बा.\nमगध विश्वविद्यालय के ८३६ प्रोफेसर रीडर के लेक्चरर बना दिहल गइल\nएगो फैसला में मगध विश्वविद्यालय के कुलपति अरविन्द कुमार विश्वविद्यालय के ८३६ गो प्रोफेसर आ रीडरन के लेक्चरार के पद पर वापिस भेज दिहले. कारण बतावत कहले कि ई लोग सरकारी सेवा में आवे से पहिले निजी कॉलेजन में जवन सेवा दिहले रहुवे ओकरा के सरकार कबो मान्यता ना दिहलस. दोसरे जे लोग समयबद्ध प्रोन्नति सकार लिहल ओकरा के दोसरा कवनो तरीका से प्रोन्नति ना दिहल जा सके. एह फैसला से पद से गिरावल प्रोफेसरन रीडरन में बहुते क्षोभ पैदा हो गइल बा आ ऊ लोग आपन अगिला कदम उठावे से पहिले राज्य के शिक्षामंत्री से मिलल चाहत बा.\nभोपाल गैस पीड़ितन खातिर ७५० करोड़ के मुआविजा\nएंडरसन के भगावे का विवाद से राजीव गाँधी के छवि बचावे का फेर में मंत्रियन के समूह तय कइले बा कि भोपाल गैस दुर्घटना खातर १३२० करोड़ रुपिया के पैकेज दिह जाव जवना में ७५० करोड़ रुपिया मुआविजा खातिर आ बाकी धन पर्यावरण सुरक्षा आ मेडिकल उद्देश्य खातिर रही. इहो कहल गइल बा कि सरकार एंडरसन के भअरत प्रत्यापरोपण करावे खातिर कोशिश करो.\nबिहार जायेवाली रेलगाड़ियन में वीवीआईपी कोटा घटा दिहल गइल\nनीतीश लालू का जमाना से चलल आ रहल बिहार के वीवीआईपी कोटा घटा दिहल गइल बा. एह कोटा के इस्तेमाल अपना परिचितन के आरक्षण दिआवे में होखत रहल. अब ऊ कोटा घट गइला से आम आदमी के राहत मिली.\nयूजीसी से संबद्धता खातिर मानक कड़ा कइल गइल\nयूजीसी से संबद्धता पावे खातिर जवन कॉलेज आवेदन करी ओकरा खातिर मानक कड़ा कर दिहल गइल बा. अब मेट्रोपालिटन शहर के कॉलेजन का लगे २ एकड़ आ बाकी का लगे पाँच एकड़ जमीन होखल जरुरी रही. प्रतिभूति के राशि २ लाख से ले के ३५ लाख तक के रही जवन अलग अलग पाठ्यक्रम खातिर अलग अलग रही. प्रोफेशनल कालेजन के ३५ लाख रुपिया प्रतिभूति जमा करावे के पड़ी.\nएंडरसन मामिला में एगो नया आरोप\nभाजपा आरोप लगवले बिया कि तब के कांग्रेसी मंत्री मुहमम्द युनूस के बेटा आदिल शहरयार के अमेरिका में ३५ साल के सजा सुनावल गइल रहे. भोपाल गैस त्रासदी का बाद केन्द्र सरकार एंडरसन के जाये दिहलस आ ओकरा कुछ महीना बाद आदिल के हिन्दुस्तान भेज दिहल गइल. कांग्रेसी एह सौदेबाजी का आरोप पर कुछ नइखन बोलत.\nन्यूयार्क के टाइम्स स्क्वायर पर कार बम हमला के आरोपी दोष सकरलस\nन्यूयार्क के टाइम्स स्क्वायर पर कार बम से असफल हमला करे का मामिला में गिरफ्तार फैजल शाहजाद अपना के मुस्लिम सिलाही बतवले बा आ कहले बा कि ओकरा के पाकिस्तानी तालिबान पन्द्रह हजार डालर दिहले रहुवे एक काम खातिर. ऊ अपना पर लगावल दसो आरोपके सकार लिहले बा. एह प्लीड गिल्टी से शायद ओकरा कम सजा मिले.\nक्वीन्स बैटन २५ जून के हिन्दुस्तान में प्रवेश करी\nकॉमनवेल्थ गेम खातिर चलल क्वीन्स बैटन रिले २५ तारीख के पाकिस्तान से भारत में प्रवेश करी. वाघा बोर्डर पर पाकिस्तान के ओलम्पिक एसोसिएशन के अध्यक्ष सैयद आरिफ हुसेन भारत के ओलम्पिक एसोसिएशन अध्यक्ष सुरेश कलमाडी के सँउपीहे. ओकरा बाद ऊ बैटन पूरा देश घूमत अक्टूबर में दिल्ली चहुँपी.\nफीफा वर्ल्ड कप में अब तक आठ गो देश के बाहर होखल तय हो गइल बा. एह में फ्रांस, नाइजीरिया, अल्जीरिया, आस्ट्रेलिया, कैमरुन, स्लोवाकिया, उत्तर कोरिया, आ होण्डूरास के नाम बा. आठ गो अउरी देश बाकी मैचन में छाँट दिहल जइहे आ सोलह गो टीम तब नाकआउट दौर में चहुँपी. आज मैक्सिको के उरुग्वे से, फ्रांस के दक्षिण अफ्रीका से, आ ग्रीस के अर्जेण्टिना से मैच होखे वाला बा.\nटटका खबर, अतवार, २० जून


आलोक कुमार के ’गंगा जमुना सरस्वती’ १५ अगस्त के रिलीज होखी | CinemaBhojpuri.in\nआलोक कुमार के ’गंगा जमुना सरस्वती’ १५ अगस्त के रिलीज होखी\nJuly 16, 2012 - इण्डस्ट्री न्यूज, फिल्म, फिल्मकार\n- Tagged: गंगा जमुना सरस्वती\t- no comments\tभोजपुरी सिनेमा के सबले सफल निर्माता आलोक कुमार अब भोजपुरी के अबही तकले के सबले बड़हन फिल्म ’गंगा जमुना सरस्वती’ से भोजपुरी परदा छाप लेबे के तइयार हो गइल बाड़न. एह फिल्म ’गंगा जमुना सरस्वती’ में पहिला बेर भोजपुरी सिनेमा के तीनों बड़का सुपर स्टार, मनोज तिवारी ‘मृदुल’, रवि किशन आ दिनेशलाल यादव निरहुआ, एक साथे नजर अइहें. अतने ना एह फिल्म में पहिला बेर सिनेमा भोजपुरी के तीन गो बड़की नायिको लोग, रानी चटर्जी, रिंकू घोष आ पाखी हेगड़े, एक साथे नजर अइहें.\nएह फिल्म में टीनू वर्मा, अवधेश मिश्रा, अनुप अरोड़ा, विजयकृष्ण चतुर्वेदी, अखिल तिवारी अउर आईटम क्वीन सीमा सिंह के मजगर किरदार बा. प्रस्तुत करत बिया यशी फिल्म् का साथे मिल के संयोगिता फिल्मस. अभय सिन्हा के एह फिल्म के लेखन-निर्देशन कइले बाड़ें मशहूर निर्देशक हैरी फर्नांडिस.\nतीन करोड़ के लागत से बनल एह फिल्म के पूरा तरह से व्यावसायिक फिल्म बतावत बाड़ें आलोक कुमार आ उनकर कहना बा कि ई फिलिम दर्शकन के भरपूर मनोरंजन करत तीनो घंटा बन्हले रही. फिल्म के शूटिंग 45 दिन में पूरा कर लिहल गइल आ एहमें सबले बेहतरीन एक्शन स्टंटस् के दीदार होखी दर्शकन के. गीतकार प्यारेलाल यादव अउर एस, कुमार, संगीतकार राजेश रजनीश, एक्शन मास्टर आर.पी. यादव, कार्यकारी निर्माता विकास कुमार हउवें.\nफिल्म पूरा देश में एक साथ 15 अगस्त से रिलीज कइल जाई.\nमिलत जुलत‘‘गंगा जमुना सरस्वती’’ के फर्स्ट लुक जारी भइल (4)पूरा भइल ‘गंगा जमुना सरस्वती’ के शूटिंग (3)अमिताभ बच्चन आ जया साथे निरहुआ आ पाखी (3)‘दुल्हे राजा’ के शानदार लॉचिंग आ ‘प्यार झुकता नहीं’ के म्युजिक रिलीज (3)‘नागिन’ फिलिम के धमाकेदार पारिवारिक फैंटेसी ड्रामा बतवलें राजकुमार पाण्डेय (3)To the official site of Related Posts via Taxonomies.\tLeaveaReply Cancel reply


कोलकाता मेल – Anjoria\nमई 30, 2010 कोलकाता मेल\nआज त वोट हऽ… बहुत आदमी के किस्मत के फैसला होखे वाला बा… बहुते आदमी टेंशन में बा… बाकिर हम रिलैक्स बानी. जवनो पार्टी के बोर्ड बने ओ से हमार का… हम त सभे का साथ उठे बइठेनी. खैर, वोट प्रचार का दौरान का का ना देखनी… सबसे इम्पारटेंट बात… ई इलेक्शन में हर पार्टी के खर्चा करत देखनी… कबो कबो त हमरा इहो लागे कि कहीं ई एमपी वाली इलेक्शन त ना हियऽ? खैर… फण्ड रहला प का ना हो सके… चेटला रोड के उड़िया चाय वाला भइया बहुते खुश बाड़न. उनकर कहनाम बा कि इ इलेक्शन का वजह से उनकर जतना इन्कम भइल… ओकरा से ऊ एगो मोटर साइकिल कीन लीहें. इ इलेक्शन कैम्पेन का दौरान पइसा त खूब उड़ल,साथ में कीचड़ो खूब उचलल… जवन सफेदधारी के इमेज तनी कलरफुल बना दिहलस.\nबड़ा बाजार के स्ट्रीट मीटिंग्स के त हाल मत पुछीं… कई पोलिटिशियन त स्टेज पर अइसन इमोशनल ड्रामा देखावल कि कवनो ड्रामा स्कूल के स्टुडेंट हार जाई लोग. दुर्गा पूजा… आपन बंगाल के सबसे बड़ आ सबसे हिट पूजा ह… बाकिर इ केएमसी चुनाव देख के हमरा इहे लागऽता कि ऊ दिन दूर नइखे… जब वोटोपूजा दुर्गा पूजा नीयन पापुलर हो जाई. आज चुकिं वोट ह, हमार आज कवनो खरचा नइखे… हम त कवनो पार्टी का बूथ पर जा के चाय पी लेब… लंचो हमार फिक्स बा… शाम के नाश्ता आ चायो के इंतजाम कर लेले बानी… वोट खतम होखला का बाद दू चार गो पार्टी आफिस विजिट करे के बा… ओइजा खानोपान हो जाई. हम इ सब रउरा सभे के ए से बतावत बानी कि … रउरो अगर चाहीं त हमार स्टेप फालो कर के आज आपन पाकिट ढीला होखे से बचा सकऽतानी… वोट उत्सव के जय हो, सपोर्टर्स के जय हो… बिना लाजिक के तर्क लगावे वालन के जय हो… इहे नारा बनावे के बा… दिन भर के खरचा निकाले के बा…\nखैर, वोट के बात त बहुते भइल, अब तनी नोट के बात कई ली. अरे भाई! अपना देश में नोट आ वोट दुनो के बहुत महत्व बाटे. शहर कोलकाता में कई जगह कुछ आदमी घुमत रहेला आ कहेला… कि फटल पुरान नोट दे द… नया नोट ले ल… हमरा किहां एगो खबर आइल बा कि… इ काम करे वाला कई लोग त नकली नोटो दे देता… भईया तनी सम्हाल के… अनजान पर ढेर भरोसा मत करऽ… अगर रुपिया चेंज करावे के बा त डायरेक्ट बैंके से करावऽ… कवनो अइसन वइसन आदमी से ना… वरना बिना पान खइले चूना चाट लेबे के पड़ी… नोट के बात से एगो बात दिमाग मेंआ गइल… सुने में आइल ह कि अबकी इलेक्शन प्रचार का दौरान भीड़ जुगाड़ करे में इवेन्ट मैनेजमेंट कम्पनीओ पीछे से खूब काम कइली ह सँ… भीड़ जोगाड़ल, दीवाल पर पोस्टर लगावे के कन्ट्रैक्ट… वगैरह… वगैरह… एसएमएसो का जरिये प्रचार भइल ह… भवानीपुर इलाका में त एगो कैन्डिडेट वाल क्लाक, काफी मगो घरे घरे जा के बटलनहऽ… कुछ कुछ इलाका में त… कुछ कुछ लईका पिछला एक महीना से पाड़ा के होटले में खात रहे लोग… ना… ना… अपना पइसा से ना भाई… पार्टी फंड का पइसा से… अंडा तड़का अउर रोटी ज्यादा बिकाइल ह इहे चक्कर में…\nआज हम कइसे दिन बितवनी इ हम अगिला संडे के जरुर बताइब… हँ वोट हम देबे जाइब ठीक एक बजे… हमरा खातिर एगो गाड़ी आई… ओहि एसी कार में बइठ के जाये के बा… खैर सभे पार्टी आटो अउर रिक्शा के इन्तजाम कइले बा… यानि पैदल ना जाये के पड़ी… हमरा त कबो कबो इहो लागेला कि … कहीं इ पोलिटिकल पार्टी लोगन खातिर डोली के इंतजाम न कइ दे… जय हो… पार्टी के … इ वोट के चक्कर में हमार नजर एने ओने तनी कम पड़ल हऽ. खैर… आज पड़ी… त चलऽतानी… एगो वार्ड में जाये के बा… वोइजा डोसा आ इडली के इंतजाम बा… अउर हाँ आम पन्नो रही… त का कहींऽ… वोट जरुर दीहऽ… सी यू… टा… टा… वोट उत्सव के जय हो… बाय बाय…\nअप्रैल 20, 2010 OmPrakash Singh\nअप्रैल 5, 2010 OmPrakash Singh


(क) लापारवाही भा जानकारी के अभाव:-\nभोजपुरी आलोचना के क्षेत्र में कुछ प्रशंसितो लोग अपना काम के महत्व के ना समुझत, या त लापारवाही से भा जानकारी के अभाव से अइसन बात कह देत बा, जे सरासर ग़लत भा संदेहास्पद बा। कृष्णानंद कृष्ण अपना चर्चित आलोचना पुस्तक "भोजपुरी कहानी: विकास आ परंपरा" में कुछ अइसने लापारवाही करत लिखत बाड़े कि भोजपुरी कहानी के विकास में महापंडित राहुल सांकृत्यायन के बहुत योगदान बा।(पृ.19 के पहिलका पैराग्राफ/पहिला संस्करण/1976)\nस्मरणीय बा कि राहुल सांकृत्यायन भोजपुरी भाषा में आठ गो नाटक- 'मेहरारुन के दुरदसा', 'जोंक', 'नयकी दुनिया', 'जपनिया राछछ', 'ढुनमुन नेता', देस रक्षक', 'जरमनवा के हार निहचय' आ 'ई हमार लड़ाई' लिखले। इहँवा उनकरा कुछ अन्य बातन-वक्तव्यनो के प्रमाण मिलेला बाकिर 'ऊ कहानियो लिखले बाड़े', एह बात के पता त' खाली कृष्णेनन्द के बा।\nआलोचना के एह क़िताब में, कहानियन के विषयो-वस्तु के ले के कृष्णानंद जी से कहीं-कहीं भूल हो गइल बा। जइसे, अवध बिहारी सुमन के कहानी 'मलिकार' के बारे में जवन ऊ पृष्ठ सं-19 में लिखत बाड़े कि- "एकरा जरिये समाज में कोढ़ जइसन फइलल लरछुत बेमारी 'तिलक-दहेज' के प्रथा के चित्र बड़ा बेरहमी से उरेहल गइल बा।"- से कहानी के केन्द्रीय वस्तु ना ह। केन्द्रीय वस्तु देवकी आ सेवक नाँव के दू भाइयन के कथा ह। देवकी, सेवक के मए जमीन-जयदाद हड़पि लेत बाड़े। सेवक के भोजन बिना बाया-बाया छछन जात बा आ ऊ अंत में कलपत-कलपत एह असार संसार से मुक्ति पा लेत बाड़े। सेवक के लरिको-फरिकन के जिनगी के सत्यानाश हो जात बा। कहानी में एक जगह तिलक-दहेज के बात आवत बा ज़रुर, जब सेवक अपना एगो संगी धरमदेव से अपना दयनीय हालत आ बियहे जोग भइल अपना लइकी के बारे में बात करत बाड़े। कहानी के अंत में सेवक के लइका बंसरोपन अपना भाई रामअधार से कहत बाड़े कि 'असो कइसहूँ रधिकवा के बिआह करवावल जरुरी बा' आ मू जात बाड़े' बाकिर ई संवाद ह, वस्तु ना।\nअइसने कुछ अन्हरगर्दी विष्णुदेवो तिवारी कइले बाड़े। 'पाती' के 50 अंक(मार्च-जून 2007) में छपल भोजपुरिए कहानी के अपना एगो समीक्षा 'भोजपुरी कहानी यात्रा के कुछ पड़ाव' के शुरुआती पाँत में ऊ लिखत बाड़े- "भोजपुरी कहनिन के पहिल किताब 'जेहल क सनदि' 1948 ई. में छपल बाकिर एकरा पहिलहीं एह किताब के लेखक अवध बिहारी सुमन के कुछ कहानी पत्रिका में छप चुकल रहली स।" कहे के आवश्यकता नइखे कि विष्णुदेव के ई कहनाम सही नइखे। ना त कृष्णानंद, ना ही केहू अउरी आलोचक भा खुद अवधे बिहारी सुमन, एह बात के कहीं जिकिर कइले बा लोग। भोजपुरी कहानी के इतिहास से पता चलत बा कि भलहीं भोजपुरी के पहिल कहानीकार 'सुमन' जी होखसु आ उनकर कहानी 'मलिकार' भोजपुरी साहित्य के पहिली कहानी होखे, पत्रिका के माध्यम से पाठकन के सोझा आवे वाली पहिली कहानी विंध्याचल प्रसाद गुप्त के 'केहू से कहेब मत' ह, जवन महेन्द्र शास्त्री के संपादन में छपे वाली पत्रिका 'भोजपुरी' में, 1948 में छपल रहे।\n(ख) अतिशयोक्ति भा झुठउआ गर्व-भार से जँताइल अनावश्यक कथन:\nआलोचना के एहू मेंड़ प विष्णुदेव तिवारी के नाँव लिहल अप्रासंगिक ना होई। कबो-कबो इहाँ के बँगइठी भाँजे में अपने कपार थूर लेनीं। जइसे, बच्चन पाठक 'सलिल' के उपन्यास 'सेमर के फूल' के समीक्षा के दौरान जवन इहाँ के लिखनीं, ओह से सचेत आ स्वतंत्र कलमकार के रूप में इहाँ के छवि प चोट पहुँचल। तिवारी जी लिखत बानीं- "रामधारी सिंह 'दिनकर' के कृति 'संस्कृति के चार अध्याय' के भूमिका जवाहरलाल नेहरू लिखले बाड़े। यदि 'दिनकर' के एह किताब से जवाहरलाल के भूमिका हटा दिहल जाउ त' 'संस्कृति के चार अध्याय' के महनीयता अपंग-भंग हो जाई।" (सलिल के भोजपुरी उपन्यास/लुकार-40/पृ. 10)\nबस एगो बात तिवारी जी से पूछल जा सकत बा कि उहाँ के 'दिनकर' आ जवाहरलाल के कतना पढ़ले बानीं आ उहन लोग के बारे में कतना कुछ जानत बानीं?\nसुनल-सुनावल बातन के अन्हुअइला में टाँक देला से वृत्ति के सँगहीं-सँगे अपनो गरिमा आहत होले, एह बात के तिवारी जी जतना जल्दी समझ लेसु, ओतना बेहतर।


बिहार भोजपुरी अकादमी सम्मान लवटा दिहलन मनोज तिवारी – Anjoria\nखबर गीत-गवनई फिल्म सभा समारोह\nबिहार भोजपुरी अकादमी सम्मान लवटा दिहलन मनोज तिवारी\nAug 16, 2013 भोजपुरी अकादमी, मनोज तिवारी\nभोजपुरी भाषा के प्रचार प्रसार आ विकास खातिर बिहार भोजपुरी अकादमी से मिलल अकादमी सम्मान भोजपुरी मेगा स्टार मनोज तिवारी राजभवन के वापिस भेज दिहलन. कुछ दिन पहिले पटना में भइल भोजपुरी अकादमी के कार्यक्रम में राज्यपाल डी.वाई. पाटिल के हाथे मनोज तिवारी के ई सम्मान दिहल गइल रहुवे बाकिर बिहार भोजपुरी अकादमी का ओर से भोजपुरी गायकन आ कलाकारन के अनदेखी होखला से दखी होखे मनोज तिवारी ई फैसला लिहलन.\nचर्चित गायक भरत शर्मा आ गायिका पद्मश्री शारदा सिंन्हा आ तमाम भोजपुरी सितारन का साथे अकादमी के दोयम दर्जा के बेवहार से आ अवधी गायिका मालिनी अवस्थी के भोजपुरी अकादमी के ब्रांड अम्बेसडर बनवला से मनोज तिवारी दुखी बाड़न. कहतारें कि हमनी के भोजपुरी फिलिम इंडस्ट्री में रवि किशन, दिनेशलाल यादव ‘निहुआ’, पवन सिंह आ कल्पना पटवारी जइसन लोगो बा जे भोजपुरी भाषा के बहुते प्रचार प्रसार कइले बा आ करत बा बाकिर ओह लोग के भोजपुरी अकादमी सम्मान के लायक समुझल त दूर ओह लोग के अपना कार्यक्रम में नेवतबो ना कइलसि. ई दख के बात बा आ तमाम भोजपुरी कलाकारन के अपमान बा.\nमनोज तिवारी के कहना बा कि अगर अकादमी चर्चित गायक भरत शर्मा भा चर्चित गायिका शारदा सिन्हा के आपन ब्रांड अम्बेसडर बना लेव त उ सम्मान वापिस ले लीहें. इहो कहलन कि बिहार सरकार से उनुका कवनो गिला शिकवा नइखे. शिकायत बा त भोजपुरी अकादमी के एह नयका फैसला से.\nगलत संस्कारन पर सवाल उठावत ‘ई कईसन प्रथा’\nOne thought on “बिहार भोजपुरी अकादमी सम्मान लवटा दिहलन मनोज तिवारी”\nSARKARI SAMMAN T AAPAN RAJNEETI CHAMKAVE KHATIR DIHAL JAALA.\nO ME KAVNO SAMMAN NAA HOKHELA.


Bhojpuri Actors who win hearts with his acting as Villains know about him Bhojpuri Spl: सुशील सिंह से लेके अनूप अरोड़ा तक, फिलिम में अपना खलनायकी से जीत लेलें दिल – News18 Hindi\nBhojpuri Spl: सुशील सिंह से लेके अनूप अरोड़ा तक, फिलिम में अपना खलनायकी से जीत लेलें दिल\nभोजपुरी फिलिम में अवधेश मिश्रा (Awadhesh Mishra) आ संजय पाण्डेय (Sanjay Pandey) के अलावा अनूप (Anoop Arora) अरोड़ा अउर सुशील सिंह (Sushil Singh) भी अपना खलनायकी से दिल जीत लेलें. लोग इनका दमदार एक्टिंग के फैन हो जाला.\nLast Updated : February 10, 2021, 16:05 IST\nभोजपुरी सिनेमा लगभग 60 साल के हो गइल. कहल जाला कि साठा प पाठा. फिलिम पाठा भइल चाहे ना, विलेन पाठा हो गइलें. दाम त ना लेकिन ट्रीटमेंट उनका हीरो के समानांतर मिलल शुरू भइल बा. शुरूआती 40 साल जवना में रामायण तिवारी, कुंदन, हरी शुक्ला, कन्हैया लाल, राम सिंह, ब्रजकिशोर, विजय खरे, गिरीश शर्मा आ उदय श्रीवास्तव आ महिला खलनायकन में लीला मिश्रा, शुभा खोटे आदि सक्रिय रहे लोग तब अइसन बात ना रहे. लेकिन आजकल त एंटी हीरो खातिर भी किरदार गढ़ल जाता. तब एंटी हीरो खाली नफ़रत के पात्र रहे. अब त समाज में एतना ना फ्रस्ट्रेशन आ डिप्रेशन बढ़ल बा कि ओकरा खातिर सहानुभूति भी पैदा कइल जाता. पुरनका दौर के विलेन के साथ हीं साथ हम नयका दौर के दू गो महाखलनायक अवधेश मिश्रा आ संजय पाण्डेय के कहानी बता चुकल बानी. आज दू गो अउर अद्भुत कलाकार के कहानी पढ़ीं जे बतौर विलेन नाम कमइले बाड़न.\nभोजपुरी के पहिला टीवी सीरियल के हीरो बाद में काहे बन गइलें एंटी हीरो\nहिंदी से भोजपुरी में आवे वाला कलाकार में अनूप अरोड़ा के नाम प्रमुख बा. अनूप अरोड़ा वाराणसी से थिएटर शुरू कइलें आ मुंबई जा के फिल्म लाइन में प्रयास करे लगलें. कईगो हिंदी फिल्म में छोट मोट काम कइला के बाद उनके नाना पाटेकर के हिंदी फिलिम ‘आज’ में बढ़िया रोल मिल गइल. 1997 से उ भोजपुरी में काम करे लगलें. अनूप अरोड़ा तब पटना दूरदर्शन से प्रसारित होखे वाला भोजपुरी के पहिला सीरियल ‘साँची पिरितिया’ में मुख्य किरदार कइलें. ओकरा बाद उ लगातार भोजपुरी फिलिम में खूब काम कइलें. उनकरा किरदारन में अधिकतर भूमिका हीरो-हीरोइन के पिता के ही रहल बा, लेकिन जब-जब उ ग्रे शेड के किरदार कइलें बाडें उ लाजवाब रहल बा. अनूप अरोड़ा 2003 में आइल फिलिम ‘कन्यादान’ में भी रहले. उ ‘साजन चले ससुराल’, ‘साजन चले ससुराल 2’,‘प्यार झुकता नहीं’, ‘निरहुआ चलल ससुराल’ में खलपात्र निभवले बाड़न. ‘साजन चले ससुराल’ खेसारीलाल के पहिला फिल्म रहल अउरी एह फिलिम में उ हीरोइन के अड़ियल अउर खलनायक पिता के रोल कइलें आ एह फिल्म के सीक्वल में भी ओइसने चरित्र निभवले.\n‘निरहुआ चलल ससुराल’ में उनकर तिवारी के कैरेक्टर खासा लोकप्रिय भइल. ‘इंसाफ’ फिल्म में उनकर एगो ढोंगी अउरी धूर्त पंडित के रोल जवन करिया कपड़ा में रहsता, लाजबाब बा. बकौल अनूप अरोड़ा, हम तीनों सुपरस्टार मनोज तिवारी, रवि किशन अउरी निरहुआ के फिलिम ‘गंगा जमुना सरस्वती’ में पाखी हेगड़े के पिता के रोल कइनी जे ग्रे शेड वाला रहल. बेताब में हमार गूंगा के रोल आज भी यूट्यूब पर खूब देखल जाला. खेसारीलाल के ‘हीरो न. 1’ में हम मुनीम के रोल कइनी जे नकारात्मक त रहल, लेकिन हंसावत भी रहे. ‘बंधन’ फिलिम में हमार चरित्र लकवाग्रस्त रहल, एह वजह से पूरा सीन में हमके मुंह टेढ़ करके संवाद बोले के पड़ल, ई रोल हमरा खातिर चुनौतीपूर्ण रहल. निरहुआ के फिल्म बेटा में हमार रोल हमरा दिल के सबसे करीब बा अउरी सभे लोग ओकरा के खूब पसंद कइलस. अनूप अरोड़ा भोजपुरी में खलनायकन के मिलल ट्रीटमेंट से संतुष्ट बाड़न.\n‘निरहुआ रिक्शावाला’ से सुशील सिंह घर-घर में जानल गइलें जब भोजपुरी सिनेमा आपन नया सवेरा देखत रहे तब 2003 में एगो फिलिम आइल कन्यादान. फिलिम के मुख्य किरदार में 90 के दशक के हीरो कुणाल अउरी भोजपुरी में आपन करियर लगभग शुरु करत रविकिशन रहलें. फिलिम में एगो खलनायक भी पहिला बार पर्दा पर आइल रहलें जे बाद में भोजपुरी फिलिमन के बड़ नाम साबित भइलें. फिल्म में रविकिशन के लालची भाई के रोल वाराणसी के सुशील सिंह कइलें रहले. सुशील सिंह वाराणसी के उदय प्रताप कॉलेज से बीएससी में डिग्री लिहलें, साथ में थियेटर भी चलत रहल. ओकरा बाद उ फिल्मन में आपन किस्मत आजमावल शुरु कइ दिहले. ‘कन्यादान’ उनकर पहिला फिलिम रहे. सुशील के अगिला फिल्म ‘हो गइल बा प्यार ओढ़निया वाली से’ रहे जवन निरहुआ के करियर के बड़ फिल्म रहे. ओकरा बाद आइल फिल्म ‘निरहुआ रिक्शावाला’ जवना से कई गो कलाकार भोजपुरी सिनेमा अउरी दर्शक के दिल में स्थापित भइलें. दिनेश लाल यादव भी एही फिल्म के बाद निरहुआ बनलें. सुशील सिंह भी एही फिल्म से घर-घर में जानल गइलें. फिल्म कई गो सिनेमाघरन में एक साल तक चलल. सुशील सिंह के किरदार एगो अड़ियल विधायक भाई के रहे जे आपन बहिन के शादी एगो रिक्शावाला से नइखे होखे देबे चाहत.\nइहवां भी उहे हिंदी फिल्म के फार्मूला काम आइल जेकरा में एगो गरीब आदमी अपना लोगन के मसीहा बनेला अउरी सिस्टम आ दबंग लोग से लड़ीके आपन हक छीन लेला. ऊ सुशील सिंह ही रहलें जिनकर वीभत्स छवि से निरहुआ के हीरो के रूप में स्थापित होखे के स्कोप मिलल. सुशील सिंह आपन अगिला फिल्म ‘श्रीमान ड्राईवर बाबू’ में एगो बहीर अउरी मजाकिया बस ट्रांसपोर्ट के मालिक के रोल कइलें जे समय पड़ला पर आपन कमीना रुप देखावेला. ई किरदार भी बेहतरीन रहे. मुन्ना बजरंगी में एगो सकारात्मक चरित्र निभवला के बाद सुशील सिंह के बढ़िया रोल ऑफर होखे लागल. एगो इंटरव्यू के दौरान सुशील सिंह बतवलन कि उनका पर भोजपुरी के विलेन के मोलम्मा चढ़े लागल आ जवन रोल मिले उ एके टाइप के होखे. मेहनताना भी कुछ खास ना मिले. एहसे उनके आपन रणनीति बदले के पड़ल.\nउ टीवी सीरियल के तरफ रुख कर लेहलें अउरी लगभग चार साल तक कलर्स के शो भाग्य-विधाता कइलें. एह बीच भोजपुरी में नया निर्माता- निर्देशक अउरी लेखक भी आ गइलें, फेर उनके नीमन रोल मिले लागल आ उ फेर से फिलिम में आ गइलें. सुशील सिंह प्रतिज्ञा2फिलिम कइलें जे में उनके किरदार मलखान काफी खूंखार अउरी हीरों से भी मजबूत रहे. कहानी में उनके काफी स्पेस मिलल. फेर निरहुआ के साथ ‘मोकामा0किलोमीटर’ कइलें. ई एगो प्रयोगात्मक फिल्म रहे अउरी मोकामा में व्याप्त अपराध जगत के कहानी रहे. उनकर किरदार छोटे सरकार के रहल जवन साँच घटना से लिहल गइल रहे. ई सुशील सिंह के अब तक के सबसे पसंदीदा किरदार भी ह. एके लेखा रोल बार-बार कइला से सुशील सिंह के भीतर के कलाकार खुल के निकल के ना आवत रहे. कलाकार के ओकर कला के विविधता जिंदा राखेला. एह से सुशील सिंह के एगो मौका के इंतजार रहे आ उ मौका जल्दिए मिल गइल. बकौल सुशील सिंह, ‘जिगर में हमार रोल सकारात्मक रहे, जे में एगो भाई अपना बहिन के बहुते प्यार करsता. उ ओकरा खुशी खातिर जान भी देबे के तैयार बा. हम फिलिम में हीरो के बराबर विलेन के मिल रहल स्थान से खुश बानी.’\nBhojpuri Bhojpuri News Sanjay Pandey Sushil Singh भोजपुरी


क्रांतिकारी ठाकुर झूरी सिंह के याद कइल गइल – टटका खबर\nक्रांतिकारी ठाकुर झूरी सिंह के याद कइल गइल\nजौनपुर 21 अक्टूबर (वार्ता) जौनपुर जिला के सरांवा गांव में शहीद लाल बहादुर गुप्त स्मारक पर आज हिन्दुस्तान सोशलिस्ट रिपब्लिकल आर्मी आ लक्ष्मीबाई ब्रिगेड के कार्यकर्ता महान क्रांतिकारी ठाकुर झूरी सिंह के 197वां जनमदिन मनवले.\nएह मौका पर शहीद स्मारक पर मोमबत्ती आ अगरबत्ती जरा के दू मिनट के मौन राखल गइल आ क्रांतिकारी झूरी सिंह के श्रद्धांजलि दीहल गइल एह मौका पर संबोधन देत लक्ष्मीबाई ब्रिगेड के अध्यक्षा मंजीत कौर कहली कि महान क्रांतिकारी ठाकुर झूरीसिंह के जनम आजुए का दिन साल 1816 मे तब के बनारस आ हाल के भदोही जिला मे भइल रहे. स्वतंत्रता सेनानियन पर गोली चलवावे वाला कलेक्टर के मूड़ी काट लिहले रहले ठाकुर झूरी सिंह जवना चलते उनुका के फांसी पर लटका दीहल गइल.\nTags: जौनपुर, भदोही, वाराणसी


माले – टटका खबर\nदक्खिनपंथ का ओर राजनीति के झुकाव पर चिंतित बा भाकपा माले\nभाकपा माले के राष्ट्रीय महासचिव दीपंकर भट्टाचार्य दरभंगा में शनिचर का दिने एह बात पर चिंता जतवले कि देश के राजनीति दक्षिणपंथ ओरी झुके लागल बिया आ देश में फिरकावाराना हिंसा बढ़े लागल बा. दीपकंर के कहना रहे कि ढेर दिन से देश में आतंकवाद के नाम पर अल्पसंख्यकन के निशाना बनावे के कोशिशे होखत\nगोपालगंज जिला के विजयपुर प्रखंड मे जन वितरण प्रणाली के विक्रेता के कथित धांधली का खिलाफ प्रर्दशन करत भाकपा .माले के कार्यकर्तन आ पुलिस क बीच झड़प मे थानाध्यक्ष समेत आठ गो पुलिस वाले घाहिल हो गइले. बाद में माले वाले प्रखंड आ अंचल कार्यालय में जम के तोड़ फोड़ कइले. जिलाधिकारी कृष्णमोहन के कहना\nभोजपुर के सेदहाँ गाँव में सरकारी जमीन पर माले समर्थक पलानी डलले\nभोजपुर जिला के तरारी इलाका में सेदहां गांव से सटले बिहार सरकार के तीन एकड़ खाली जमीन पर माले समर्थक अपना नाँवे करावे के माँग ले के अपना परिवार सहित पलानी डाल के पटाइल बाड़ें. जमीन खाली करावे ला प्रशासन के कोशिश अबही ले बेकारे जात बा.\nउद्योग लगावेला नियम कानूनन के अनदेखी के आरोप लगवलसि माले\nमाले बिहार सरकार पर आरोप लगवले बिया कि सरकार राज्य में एस्बेस्टस आ शराब के उद्योग लगवावे में नियम कानूनन के अनदेखी करत बिया. ई आरोप कल्याणपुर विधानसभा सीट के उपचुनाव में माले उम्मीदवार के जितावे के गोहार लगावत घरी कइल गइल.


नोकिया 10 Expected Specs, Release Date in India - As on 5th June 2020 | Digit\nउत्पाद के नाम : Nokia 10\nपिछे वाला कैमरा मेगापिक्सेल : 16 + 8 MP\nनोकिया 10 Smartphone6-इंच स्क्रीन Super AMOLED के साथ आवेला, जौना के रेज़ल्यूशन 1440 x 2560 पिक्सल तथा पिक्सल घनत्व 534 पर इंच बा | फोन 2.45 GHz Octa कोर प्रोसेसर से संचालित बा और एकर रैम6GB बा. नोकिया 10 Android 7.1 ओएस पे काम करेला.\nनोकिया 10 Smartphone May 2019 मे लॉंच भईल रहे|\nएकर स्क्रीन Corning Gorilla Glass 5\nनोकिया 10 मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nफोन मे प्रमुख कैमरा 16 + 8 MP मेगा पिक्सेल शूट करे वाला बा|\nनोकिया 10 के कैमरा मे Auto Focus,Face Detection,Panorama Mode,Geo-tagging,Touch Focus,Digital Zoom,Video Recording लोड बा|


सुल्तान चुने जाने वाले के समय इल्तुतमिश किस प्रान्त का गवर्नर था\nTitle: सुल्तान चुने जाने वाले के समय इल्तुतमिश किस प्रान्त का गवर्नर था\nDescription: This isaMost important question of gk exam. Question is : सुल्तान चुने जाने वाले के समय इल्तुतमिश किस प्रान्त का गवर्नर था , Options is : 1. लखनौत , 2. सिन्ध , 3.बदायूॅ, 4. जालौर , 5. NULL\nThis isaMost important question of gk exam. Question is : सुल्तान चुने जाने वाले के समय इल्तुतमिश किस प्रान्त का गवर्नर था , Options is : 1. लखनौत , 2. सिन्ध , 3.बदायूॅ, 4. जालौर , 5. NULL


सिविल सर्विसेज परीक्षा – टटका खबर\nसिविल सर्विसेज परीक्षा\nभाषा विवाद का बावजूद सिविल सर्विसेज परीक्षा के प्रीलिम पर असर ना पड़ी\nकेन्द्र सरकार लोक सेवा आयोग के ओह आदेश पर रोक लगा दिहलसि जवना में अंगरेजी के सौ नंबर के कुल अंक में जोड़े आ ओही आधार पर मेरिट तय करे के कहल गइल रहुवे. बाकिर केन्द्र सरकार के आदेश से प्रीलिम पर कवनो असर नइखे पड़े वाला. बतावल जरूरी बा कि प्रीलिम परीक्षा २६ मई


तीन महीना से अधिका दिन से चलत मधेसी आन्दोलन हिंसक हो गइल – टटका खबर\nतीन महीना से अधिका दिन से चलत मधेसी आन्दोलन हिंसक हो गइल\nअतवार का दिने नेपाल के सप्तरी जिला में मधेसी आन्दोलन का दौरान पुलिस से झड़प हो गइल. एकरा बाद पुलिस करीब दू सौ राउन्ड फायर झोंक दिहलसि जवना से तीन गो आन्दोलनकारियन के मौत हो गइल आ करीब दू दर्जन लोग घवाहिल हो गइल बा. घवाहिलन में पुलिसो के लोग शामिल बा.\nजान जाईं कि मधेसी समुदाय नेपाल के नयका संविधान से खुश नइखे काहे कि ओह लोग के अधिकार एहमें बहुते कम क दीहल गइल बा. एही से पिछला तीन महीना से बेसी दिन से नेपाल में मधेसी आन्दोलन चलत बा आ नेपाल में जरूरी सामानन के किल्लत हो गइल बा.\nTags: नेपाल, मधेसी आन्दोलन\nनेपाल के पीएम ओली के राष्ट्रपति भवन में भव्य स्वागत


December 2016 – टटका खबर\nआजु के फोटो (तिरुपते के श्रीवारी मन्दिर में पूजा करे अइलन राष्ट्रपति प्रणव मुखर्जी) रद्द हो चुकल नोटन के अपना लगे राखल अब अपराध मानल जाई आ अइसन करेवालन के ओकरा तगे मिलल नोट से दस गुना भा कम से कम दस हजार रुपिया के जुर्माना भरे के पड़ी. अधिका से अधिका अइसनका कुल दस…\nRead More about टटका खबर : 28 दिसम्बर 2016\nदेश के पहिलका फुल एसी ट्रेन आजु गोरखपुर से दिल्ली आनंदविहार खाति रवाना हो गइल. 12595 अप/12596 डाउन एह ट्रेन के दिल्ली में बइठल रेल मंत्री सुरेश प्रभु सिग्नल दे के रवाना करवलन. गोरखपुर से आनन्दविहार का बीच चले वाली ट्रेन के रुट गोरखपुर-बस्ती-गोंडा-लखनऊ-कानपुर-आनन्द विहार से गुजरी. 12571अप/12572डाउन ट्रेन के रूट गोरखपुर-बढऩी-गोंडा-लखनऊ-कानुपर-आनन्द विहार. बस्ती हो…\nRead More about देश के पहिलका ‘हमसफर’ ट्रेन आज से शुरू\nबिहार आ यूपी का परिवहन विभागन का बीच पिछला मई महीना में भइल समझौता के लागू करत बिहार सरकार सात गो रूटन प बस चलावे के इजाजत दे दिहलसि. बिहार राज्य परिवहन प्राधिकार के बैठक में एह बसन ला परमिट जारी कइल गइल बा. अब बिहार राज्य पथ परिवहन निगम एह रुटन पर आपन बस…\nRead More about बिहार यूपी का बीच डायरेक्ट बस सेवा\nयूपी चुनाव से पहिले भइल नोटबन्दी के एलान का चलते नेता लोग परेशान हो गइल बा. कुछ दिन पहुले गोरखपुर में भाजपा के खरीदल प्लॉट से 248 गो नया मोटरसाइकिलन धरइली सँ. एह मोटरसाइकिलन प बाकायदा कमल निशान के स्टीकर लागल बा. पहिले सुने में आइल कि भाजपा एह मोटरसाइकिलन से आपन प्रचार करवाई. बाकि…\nRead More about नोटबन्दी के मार से नेता परेशान\nकाल्हु 14 दिसम्बर का दिने बलिया सिविल लाइन्स में ओवरब्रिज का उत्तर छोर पर कचहरी का सोझा बलिया ट्रॉमा सेंटर (डॉ. मनोज) के उद्घाटन पूरा जनपद से आइल चिकित्सकन का मौजूदगी में माता जी शारदा शुक्ला के हत्थे भइल। एह मौका पर जनपद के मशहूर डॉ. जेपी शुक्ला कहलन कि एह सेंटर के चालू भइला…\nRead More about बलिया ट्रॉमा सेंटर (डॉ. मनोज) के उद्घाटन\nआज दिनांक 05/12/2016 के जयप्रकाश विश्वविद्यालय में स्नातकोतर भोजपुरी के पढ़ाई बंद करे के बिरोध में आ पढ़ाई जारी राखे के समर्थन में एगो शिष्ट मंडल विश्वविधालय के कुलपति लोकेश चंन्द्र सिन्हा के ज्ञापन सौपलस हs आ कुलसचिव अध्यक्ष छात्र कल्याण आ समहर्ता, आरक्षीय अधीक्षक आ कमिश्नर सारण छपरा के ज्ञापन सौपल गइल हs। एह…\nRead More about जयप्रकाश विश्वविद्यालय में स्नातकोतर भोजपुरी के पढ़ाई बंद करे के बिरोध


मुख्यमंत्री – टटका खबर\nबिप्लब देव त्रिपुरा के मुख्यमंत्री पद के किरिया लीहलें\nअगरतला 09 मार्च (वार्ता) त्रिपुरा भाजपा के प्रदेश अध्यक्ष बिप्लब देब आजु त्रिपुरा के मुख्यमंत्री पद के किरिया ले लिहलें आ एकरा साथही बँवारा गोलन के 25 बरीस पुरान किला भसावल माहौल केसरिया हो गइल. राज्यपाल तथागत रॉय राजभवन में आयोजित एगो भव्य समारोह में बिप्लब देव के पद आ गोपनीयता के किरिया धरवलें. एह\nरियो लिहलन नागालैंड के मुख्यमंत्री पद के किरिया\nकोलकाता 08 मार्च (वार्ता). नागालैंड में नेशनल डेमोक्रेटिक पीपल्स पार्टी (एनडीपीपी) के प्रमुख नेफ्यू रियो आजु नागालैंड के मुख्यमंत्री पद के किरिया लिहलन. उनकर गोल के भारतीय जनता पार्टी गोल से गठबंधन साझेदारी बा. नागालैंड की राजधानी कोहिमा में आयोजित नेफ्यू रियो के किरिया धराई समारोह में भाजपा के राष्ट्रीय अध्यक्ष अमित शाह, रक्षा मंत्री\nचंद्रबाबू जतवलें भाजपा नेता लोगन से आपन नाराजगी\nअमरावती 06 मार्च (वार्ता). आंध्र प्रदेश के मुख्यमंत्री एन चन्द्र बाबू नायडू एह बाति पर नाराज हो गइल बाड़ें कि आंध्र प्रदेश पुनर्गठन अधिनिमय 2014 के प्रावधानन के पूरा करे बदे निशेष राज्य के दर्जा देबे में केन्दमर के आनाकानी पर राज्य विधानसभा में भाजपा नेता बेकार के दलील देत बाड़ें. कहलन कि चूंकि तेलुगू\nसंत सभा के राय कि योगी आदित्यनाथ के मुख्यमंत्री का रूप में पेश कइल जाव\nगोरखपुर के गोरखनाथ मंदिर में चलत राष्ट्रीय संत सभा के बइठक में कहल गइल कि भाजपा गोरक्षपीठाधीश्वर आ गोरखपुर सदर से सांसद महंत योगी आदित्यनाथ के यूपी के अगिला मुख्यमंत्री बना के पेश करो. संत सभा के कहना बा कि सुप्रीम कोर्ट से मंदिर निर्माण के पक्षो में फैसला आ जाव तबो सपा-बसपा वालन के\nजिलाधिकारियन के लखनऊ आवे पर रोक\nयूपी राज्य निर्वाचन आयोग राज्य के जिलाधिकारियन के लखनऊ आवे पर रोक लगा दिहले बावे. काहे कि राज्य में7फरवरी के ब्लॉक प्रमुखन के चुनाव होखे जात बा. एही बीच मुख्यमंत्री आवास पर6फरवरी के होखे वाला आयोजन ला बोलावल रहे. एह आयोजन में राजस्व संहिता के विमोचन कइल जाई. जब एह बात


दिनेश पाण्डेय – भोजपुरी साहित्य सरिता\nTag: दिनेश पाण्डेय\nसोझ हराई में साजिश के बुनत रहल बिखबेली जे, काहे दुन कुछ दिन ले भइया, बाँट रहल गुर भेली से। ढलल बयस तबहूँ ना जानसि अंतर मुरई गाजर के, रँहचट में सोना के सपना आन्हर काढ़सि काजर के। जेकर बगली फाटल रहुवे हाथे रखल अधेली से। जे बघरी में फेंकत रहुवे सँझहीं से कंकर पत्थल, अन्हियारे के मत्थे काने सबद पसारल अनकत्थल। आजु-काल्हु ना जाने काहे उलुटे बाँस बरेली से। जुर्जोधन के मत भरमइलसि ठकुरसुहतियन के टोली, जरल जुबाँ कइसे कस माने भनत फिरस माहुर बोली। गांधारी के आँखे झोंपा…\nभोजपुरी कवितादिनेश पाण्डेयLeaveacomment\nतिन्हकर घर सुख चैन रहे जहँ धी सुधिया, तिअई सुमुखी। भृत्य भरोसी, इच्छित वित्त, धनी अपनी सबरंग सखी। अतिथि सेव, देव पूजन नित, मधुर अन्न-रस की जिवनारी, बितत नित्य साध के संगति जीवन धन्य उहे घरुआरी। जवनि हाथ दान नहिं जाने स्रवन सहे नहिं सुक्ति उदेसा। दरस साध आँखि अनजानल, पैर भ्रमे ना तीरिथ देसा। धन अकूत अरजे अनरीत, भरल पेट सिर तुंग गुमाना रे नर लोमड़ सहसा त्याग नीच देह अघ के पैमाना। करइल गाछ न लागे पात दोखी का मधुमास रामजी! दिन चढ़ते उरुआ चुँधियाय का सूरज उपहास…\nमूठरी घाम गुलेट खोंस गइल ह जंगला के फाँक में अखबारी टेल्हा सूरुज कुछ अगिते। एगो चिड़ा ओरी त झूलत नसेनी प पसार रहल बा प्रेम। अनमुन्हे के फींचल गँड़तर हरकऽता। पाँख छितनार मूरुख चिड़ी खोज रहली ह गूलर के फूल। फिजूल। सकल कपट अघखानि सकल पँड़या सरबजनिक नल प बलटियन पानी छछरावत गावऽता बेहया अस- “रधिका औगुन चित न धरऽ।” “ढकरचाँय-ढकरचाँय, कील खिआ गइल साइद, तेल डाल, खोंट बा का काने? कवन एकटंगे ठाड़ बिया होने घूघ तान, बहरे से आके? उजबक अस। गड़ही का पानी सूख गइल का?…


बंधा खाली करे का आदेश से सैकड़ो परिवार मुसीबत में – टटका खबर\nबंधा खाली करे का आदेश से सैकड़ो परिवार मुसीबत में\nगोपालगंज जिला में गंडक का कटाव से मेहदियां, मलाही टोला, रामपुर टेगराही, कठघरवा, धूपसागर, बरइपट्टी वगैरह कई गांव में सैकड़ो परिवारन के घर बिला गइल त ऊ लोग गंडक का बंधा पर आपन ठिकाना बना लिहल. सरकार का ओर से नाम मात्र के सहायता मिलल बाकिर तीन साल से ई परिवार बंधे पर आपन ठिकाना बनवले मेहनत मजूरी कर के आपन पेट पोसत आइल बाड़े. अब एह लोग पर फेरू आफत के पहाड़ टूटल बा काहें कि बाढ़ नियंत्रण आयोग एह लोग से बन्धा खाली कर देबे के कहले बा.\nएह बारे में गोपालगंज के जिलाधिकारी के कहना बा कि एह पीड़ित परिवारन के बासगीत जमीन देबे के कोशिश हो रहल बा आ इंदिरा आवासो दिहल जाई. तबले एह लोग के केहु परेशान ना करी.


मढ़ौरा नगर पंचायत के मुख्य पार्षद अब उर्मिला देवी – टटका खबर\nसारण जिला के मढ़ौरा नगर पंचायत के मुख्य पार्षद रहल सुनीता देवी का खिलाफ अविश्वास प्रस्ताव मंगल का दिने पारित हो गइल. 16 सदस्य वाला एह नगर पंचायत में उर्मिला देवी 12 गो वोट बटोर लिहली जबकी सुनीता देवी के महज चार गो वोट मिल पावल.\nचुनाव एसडीएम राजेश कुमार के देखरेख में भइल.\nTags: अविश्वास प्रस्ताव, नगर पंचायत, मढ़ौरा


पीड़ पराई - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक Katha पीड़ पराई - जनकदेव जनक\nपीड़ पराई - जनकदेव जनक\nजब किस्मत खराब होई त कुछो हो सकत बा. बढ़िया आदमी भी सामने वाला के चोर चुहार नजर आवे लागी. ऊ आदमी गलतफहमी के झंझावत में अइसन फंस जाला कि जोर मारला के बादो निकल ना पावे. केहूं बचावे खातिर भी ना आवे. समय बीतला पर जब सांच बात सोझा होला तब तक आदमी के मान मरियादा मटियामेट हो जाला. ई बात रउरा सभे के साथे हम एह से साझा करत बानी कि हमहूं एक बार अइसनके फेरा में पड़ल रहीं. हम प्रिंट मीडिया से जुड़ाल एगो अखबार के फोटोग्राफर हई.\nप्रेस के मीटिंग रांची में रहे. ओकरा के अडेंट करके अपना शहर लउटत रही . हम जवना सीट पर बइठल रही, ओकरा बगलवाला सीट पर एगो खूबसूरत नवजवना बइठल रही.बस में सीट से जादा लोग रहे. सीटन के बीच खाली बाचल जगह पर भी जातरी लोग खचाखच भरल रहे . बस कंडेक्टर जातरी लोगन के आगे पीछे ढकेलत टिकस जांच करत रहे. जेकर टिकस ना कटल रहे ओकर टिकसों काटत रहे. एही क्रम में ऊ हमार लगे पहुंचल आ टिकस देखाये के कहलस.\nहम कहनी , ‘ हिंप पाकिट में टिकस बा, कइसे निकाली, देखत नइख कातना भीड़ बा. तू लोगीन पैसा कमाये के चक्कर में जातरीयन के जान मार देब. भेड़ बकरी नियर बस में ठूंसले जा रहल बाड़. बस में तिल रखे के भी जगह नइखे. ’ हमरा ओढ़हन पर ऊ तनिको सा धियान ना दिहलस. उलटे डांट के कहलस , ‘ टिकस निकालो और लोगों का भी टिकस चेक करना हैं.’ हम सीट से उठनी. बमुश्किल दायां हाथ घुमाके पीछे ले गइनी आ हिप पाकिट से पर्स निकलनी. पर्स में राखल तुड़ल मुड़ल टिकस सीधा करके ओकरा के देखइनी. कंडेक्टर टिकट थोड़का सा फाड़ के फेरू हमरा के लउटा दिहलस . टिकस रखे के दरम्मियान पर्स में राखल पासपोर्ट साइज के हमार एगो फोटो नीचे गिर पड़ल. ओकरा के उठावे खातिर निहुर के सीट के नीच झकनी. बाकिर संकीर्ण जगे होखे के कारन उठा ना सकनी. बगलवाली लइकी के कारन थोड़का सा दिक्कत आवत रहे. मन ना मानल. एक बार फेरू उठावे के कोरसिस कइनी . हमरा अंगुरी के स्पर्श पाके फोटो लइकिया के साड़ी के नीचे सरक गईल. जइसे कवनों बिलाई के बच्चा कवनों कुकुड़ के देख के कोना में दुबक जाला. जब फोटो साड़ी के नीचे चल गइल त हमरा पसीना छुटे लागल. सोचे लगनी फोटो कइसे उठाई !\nओह टाइम लइकी खिड़की से बाहर ताकत रहे. ओकर तन आ मन पीछे छुटते प्राकृतिक दृश्यन के अवलोकन में रमल रहे. खेतन में लहलहात हरिहर फसल के देख के ओकरा नयन में खुशी के चमक रहे. अचानक हम हड़बड़ा के ओकरा के छुवे के कोरसिस कइनी आ हमरा मुंह से निकल पड़ल, ‘ मैडम, थोड़का सा साड़ी ऊपर उठाई ना, नीचे से फोटो लेवे के बा.’ अतना सुनते ऊ आग बबूला हो गईल. तुरंत ओकर मासूम आंख लाल लाल हो गईल. नाक भौं चढ़ावत ऊ विद्युत गति से हमरा तरफ लपकल. हमार बड़-बड़ झु्ल्फी के जोर से अपना मुट्ठी में खींच के पीटे के शुरू कइलस. भद्दा भद्दा गारी देत हमारा गाल पर ताबातोड़ कई गो थप्पड़ जड़ दिहलस. ‘धीचोदा..कुत्ता के अवलाद..बेहाया..साड़ी के नीचे से फोटो लेबे..तोर छठी के दूध इयाद ना करा दिहनी त हमार नाम सपना ना...’ ऊ गारी देत रहे.\n‘अरे...रे .रे. ई का करे लगनी, हमार मकसद ई ना रल. रउरा गलत समझ रहल बानी ..’ ओकरा के ठीक ढंग से हम समझा ना पवती तले बस में सवार एगो जाट बीच में टपक पड़ल, ‘मैडम, इसने आपको छेड़ा. आप इसे छोड़िए. इसे हम ठीक करेगा. ’ ऊ दांत पीसत अपना मजबूत पंजा में हमरा के ऊपर टांग लिहलस आउर गुरनात अपना बेलमूंड से हमरा नाक पर ठोक दिहलस. चोट के कारण हमरा दिने में तरेंगन लउके लागल. मन मछिया गइल. नाक से भल भल खून फेंके लागल. ओकरा बाद हमार जुल्फी पकड़ के बोलल, ‘ क्यों बे हीरो बनता है. तेरी सारी हेंकड़ी भूला दूंगा.’\nओकरा बाद मत पूछी ए भाई कि का भईल ? जातरीयन के हुजूम हमारा ऊपट माटा लेखा टूट पड़ल. लइकिया से सहानुभूति देखावत सब हमरा के पिटाई करे लगलनस. ओकनी खातिर हमार पीठ चमड़ा के ढोल बन गईल. हमरा बुझाइल आकाश में मंडरात गिद्धन के नजर कवनों मरल जानवर पर पड़ गईल होखे, जवन बड़ बड़ आपन डैना फइलइले जमीन पर उतर आइल होखस आउर अपना हिस्सा के मांस नोंचे खातिर आतुर होखस. ऊ जब तकले चोंच मारहेंनस, जबले शरीर कंकाल ना बन जाई. एह घटना पर बस में सवार मेहरारूअन में भी चरचा गरम रहे. सब लोग आपन आपन भड़ांस निकाले में बेयस्त रहे. कुछ पीड़िता सपना से अपनापन जतावे में लागल रही त कुछ ओकरा विरोधों में बोलत रही. एगो जानी अपटुडेट महिला बोलत रही,‘ पुरूष वक्त बेवक्त हमें अपना शिकार बनाते रहते हैं. दामिनी हत्या कांड में मिले आरोपियों को फांसी की सजा से सबक नहीं लिया. ये महिलाखोर बन गए हैं. इन्हें गोश्त खाने की लत पड़ गई है. सूखी हड्डियां भी चूसने से बाज नहीं आते. ’\nतबही दुसरकी जानी बोलली, ‘ जब एह घटना में एक आदमी दोषी बा त सभके गारी देवल ठीक नइखे. सब लोग दुराचारी ना होला बहिन जी.’\nएही बीच तिसरकी जानी पहलकी के समरथन में टपक पड़ली,‘ आपकी बातें सौ प्रतिशत सही है. लेकिन क्या घर की चहार दीवारी के अंदर बंद हमारी मेहर बेटियां सुरक्षित हैं ? सबसे ज्यादा यौन शोषण तो रिश्तों में ही होता है. लेकिन लोक लाज और मर्यादा हनन का हवाला देकर उसे घर में ही दबा दिया जाता है. राह चलती लड़की हो या सफर करती महिला यात्री, ऑफिस में काम करने वाली नवयौवना हो या घरेलू काम करने वाली दाई. पुरूष सभी को भोग की वस्तु समझता है. उसे मालूम है कि औरत के कई रूप होते हैं, बावजूद सबको प्रेयसी के रूप में ही देखता है. चाहे गोरी चमड़ी वाली हो या काली कलूटी, कोई फर्क नहीं पड़ता. मर्दो को स्त्री सौंदर्य से ज्यादा उसका सुडौल देह पसंद है.’\nदुसरकी जानी फेरू टोकली, ‘ हम तोहरा लोगिन के बात से सहमत नइखीं. आज के फैशन परस्त लइकियन के तरफ तानी देखी ना. कइसन कइसन उत्तेजक कपड़ा पहिर के निकलत बाड़ीस, जवना में ओकनी के अंग अंग झलकत रहेला. देखला पर मरदे के छोडी मेहरारूअन के नजर शरम से झुक जाला .’\nखिसियाके तिसरकी जानी दुसरकी पर हमला कइली, ‘ तुम देहाती महिलाएं सठिया गई हो. इसलिए अनाप शनाप बोल रही हो. ऐसे पौराणिक विचारों को किसी जादू घर में सहेज कर रखवा दो, तुम्हारी आनेवाली पीढ़ी के काम आएगी. ’\nबस में जेतना मेहरारू ओतने बतकुचन होत रहे. अलग अलग सीट पर महिला पुरूषन के अंतरंग संबंध पर एगो विचार गोष्ठीये शुरू हो गइल रहे .\nएगो कहाउत बा कि बनदूक से निकली गोली आ जुबान से फिसलल बोली कबहीं वापस ना आवे, ऊ सोझा खड़ा आदमी के सीना चीर के पार हो जाले. ओकर तड़प त मउवत से भी जादा असहनीय हो जाला. अगर केहूं से तमीज से बात कर लेहल जाव त ऊ खुशी खुशी बनारसी भा मगहिया पान खिला के ओठ लाल कर दिही. ओही जा जब जुबान फिसल गईल त लात -जूतन के बरसात के कमी ना होला .\nबस में बढ़ते हंगामा देख के चालक के परान सूख गईल. ओकरा बुझाइल कि जादा बात बिगड़ी तो उग्र भीड़ बस में आगो लगा सकत बिया. आज के बदलल परिवेश में छेड़खानी कइल, सीटी बजावल, ताना मारल जुर्म हो गईल बा . अइसन मामला में जनता भी पहिले से जादा निरभिक आ जागरूक हो गईल बिया. अच्छा रही कि बस के कवनों थाना में लगा देवल जाव. ईहे सोचत ऊ पास के एगो थाना में बस के खड़ा कर दिहलस आ अपना सीट से नीचे कूद के दउरत थानेदार राम भरोसा के पास पहुंच गईल.\n‘ अबे कुत्ते की माफिक काहे हाफ रहा है, कुछो कहना है तो जल्दीये बको.ना.’\n‘साहेब ... बस में एगो लइकी के साथे कवनों छोकड़ा छेड़खानी ..’\n‘छेड़खानी..’ दरोगा आपन आंख तरेरते चालक के खा जायेवाला नजर से घूरलस.\n‘ हां..हां.हां ..साहेब...’ बोले में थोड़का सा चालक हकलाईल.\n‘छेड़खानी में जरूर तेरा खलासी चाहे कंडक्टर होगा , आउर तुम स्याले भाग आये हो निरदोष बनने के लिए..हमको बुरबक समझता है’\n‘ना...ना...ना...साहेब..हम...हाथ जोड़त बानी ...,रउरा गलत समझ गईनी..’ चालक हाथ जोड़ले गिड़गिड़ाईल.\n‘जगन सिंह इस सिरफिरे ड्राइवर को हाजत में डालो.’ थानेदार अपना कांस्टेबल से बोलल आ हाथ में डंडा लहरावत बस की ओर निकल पड़ल. ओकरा पीछे पीछे दुगो सिपाही भी भगले.\nथाना परिसर में बस के रूकते भीड़ हमरा के खींच के बाहर निकललस. पिटाई करत थानेदार के सौंप दिहलस. थानेदार भीड़ के हटावत हमार लमहर झुल्फी के पकड़लस आ चूतड़ पर एक लात जमावत दुनू सिपाहियन के तरफ ढकेल दिहलस. फेरू ऊ जोर से आवाज लगाईलस ,\n‘ अरे भाई, दुखियारी लइकी कतही लउक नहीं रही है. कतही बदमाशों ने उसे मार तो नहीं डाला..?’\n‘ लइकिया सुरक्षित बिया सर..ऊ अपना सीटे पर बइठ के रोअत बिया ...’ कई गो लोग एके साथे बोल उठल. ‘ आई सर ..,देखी.. ओकरा के बेचारी...’\nबस के दरवाजा पर खड़ा भइल थानेदार के देखते लइकी हड़बड़ा के खड़ा भईल. अचानक ओकर बैग नीचे गिर गईल. ऊ अपना साड़ी के फुफती उठावत नीचे तकलस त हमार फोटो ओकरा लउकल. ओकरा भक से हंमार चेहरा इयाद आइल. ‘मैडम, थोड़का सा साड़ी ऊपर उठाई ना, नीचे से फोटो लेवे के बा.’ ऊ निहुर के फोटो उठा लिहलस. मारे भय के ओकर हाथ पांव फूले लागल. रूलाई हवा हो गइल . गुस्सा काफूर हो गइल. ऊ असमंजस के स्थिति में जस के तस खड़ा रह गईल.\nथानेदार लइकी के हाथ से फोटो छीन लिहलस. फोटो के चेहरा पहचानते ऊ लइकिया के अजीब ढंग से घुरलस आ पूछलस,\n‘ आरे रे...रे...ई फोटो केकर है?....बोलती काहे नहीं ..,हां,हां,हां आया समझ में....एक तरफ तो पिटावा रही हो आउर दुसरे तरफ ओकर फोटो निहार रही हो !..छी... छी..ई का माजरा है !’


करजा में डूबल बिजली कंपनियन के उबारे के कोशिश – टटका खबर\nदेश में करजा में डूबल बिजली वितरण कंपनियन के उबारे का कोशिश में केन्द्र सरकार के उज्ज्वल डिस्कॉम एश्युरेंस योजना (उदय) का तहत आज पहिला समझौता पर दस्तखत होखे वाला बा.\nई समझौता केंद्र सरकार के बिजली मंत्रालय, झारखंड सरकार, आ झारखंड के बिजली वितरण कंपनी (जे.बी.एन.एल.) का बीच होखे जा रहल बा. काल्हु चार गो अउरी बड़का राज्य – उत्तर प्रदेश, बिहार, ओडिशा अउर महाराष्ट्र – एह उदय में शामिल होखे के हामी भर दिहले बाड़ें.\nTags: उदय, उदयबिजली, करजा से उबारे के कोशिश, बिजली


आईबॉल Andi 5c Price in India, Full Specs - 29th May 2020 | Digit\nउत्पाद के नाम : iBall Andi 5c\nआईबॉल Andi 5c Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 800 पिक्सल तथा पिक्सल घनत्व 187 पर इंच बा | फोन 1 Ghz No कोर प्रोसेसर से संचालित बा और एकर रैम No बा. आईबॉल Andi 5c Android 4.0.3 ओएस पे काम करेला.\nआईबॉल Andi 5c Smartphone August 2012 मे लॉंच भईल रहे|\nआईबॉल Andi 5c मे कनेक्टिविटी के तरीका बा : ,GPS,Wifi,HotSpot,\nआईबॉल Andi 5c के कैमरा मे Auto Focus,,Video Recording लोड बा|


इयाद रहबू – तीस्ता – भोजपुरी साहित्य सरिता\nइयाद रहबू – तीस्ता\nजर से दूर होखल त हर बेटी के नियति होला हमनीके समाजिक ताना बाना के अनुसार । बेटी के जनमला के साथे साथ माई बाबू परिजन लाग जालन बेटी के बिदाई कइसे नीमन से होखी येह फिकिर में । एकर तैयारी त बेटी के जनमते शुरू हो जाला हमनीके समाज में ओइसने कवनो बाप के बेटी के डोली में बिदा कइला के जगहा आपन करेजा के टुकड़ा के अर्थी के कान्हा देवे के पर जाव त ओह बाप के पहाड़ जइसन दुःख क कल्पना भी आँखियन से लोर ढरकावे खातिर काफी बा कवनो पोढ़ करेजा के इंसान के भी । अइसने दारुण दुख के साथ गलबहियां करे के परल २८ अगस्त,२०१८ के छपरा के रिविलगंज के प्रसिद्ध स्वनाम धन्य लोकगायक अउरी संगीतकार उदय नारायण सिंह जी के, बेटी रहली “अनुभूति शांडिल्य तीस्ता” ।\nउहे तीस्ता जवन महज १३ साल के कांच उमिर में ८० साल के आजादी के बीर सिपाही बाबू कुवंर सिंह के गाथा मनमोहक अंदाज में गा के प्रस्तुति दिहली देश के राजधानी दिल्ली में मौका रहे दिल्ली भोजपुरी मैथली अकादमी के लोक उत्स्व के शायद उ साल रहे २०१५, अक्टूबर के तीसरा हफ्ता रहे शायद जहां तक हमरा इयाद परता । ओह कार्यक्रम में हमरो शामिल होखे के मौका मीलल रहे दर्शक के रूप में । बीतल समय सिनेमा के रील नियर आँखि के सोझा जीवंत हो गइल हमरा स्मृति पटल प । कइसे बीर कुंवर सिंह के गाथा गावे वाली कलाकार के अचानक अनुपस्थिति के चलते तीस्ता के इ किरदार के मंच प प्रस्तुत करे के परल । हमनीके त सपनो में ना सोचनी जा की तीस्ता के इ पहिलका प्रस्तुति ह उहो बिना ख़ास तैयारी के कलाकार के अनुपस्थिति में, इ रहस्य के त अब हमनीके जनली ह जा मीडिया में आइल खबर पढ़ के, काहे की उनके मंच प देख के लगबे ना कइल की इ उनकर शुरुवात ह कुंवर बीर सिंह गाथा गावे के, गजब के आत्म बिस्वाश रहे तीस्ता में एगो सधल कलाकार नियन प्रस्तुति । उनकर गाथा सुन के उम्मीद के नावा किरण लउकल तीस्ता में भोजपुरिया समाज के की एक दिन जरूर भाग बहुरि भोजपुरी के । लेकिन शायद बिधना के इ मंजूर ना रहे तबे न असमय काल के गाल में समा गइली आ उम्मीद परवान चढ़े ले पहिलही ओकरा पर पानी फिर गइल । कुछ गिनल चुनल नावन में तीस्ता एगो नावँ रहे साफ़ सुथरा भोजपुरी गायकी में ।\nतीस्ता अइसन समय में लोकगीत संगीत के बाहँ धइली, जब लोकसंगीत के प्रस्तुत करत गायक कलाकार लोग दरसक श्रोता खातिर झनकत रहे आ ऑर्केस्टा के अश्लील द्विअर्थी गीत के बोल प ठुमका लगावत कलाकार के दर्शन खातिर भीड़ हुमञ्च के उपचत रहे । पंडाल में मुण्डे मुंड लउके। उहो एगो पुरान गाथा पुरनिया बाबू कुंवर सिंह क मंचन एतना सुंदर ढंग से प्रस्तुति की दर्शक चुंबक नियन बंध के रह जांस । गजब के अंदाज रहे गाथा के गावे के । तीस्ता के गायन आ डफली लेके के मंच प घूमी घूमी के आत्म बिस्वाश के साथे प्रस्तुति करत देखी के उनकरा मे तेजन बाई क साक्षात दर्शन होखे । खनकत आवाज, नपा तुला सधा अभिनय उमिर से बढ़ी के संजीदगी । भोजपुरी के आस जागल आपन येह बेटी से ।\nबीर कुंवर सिंह के नेवता के गजब अंदाज में बतावे वाली आ आपन सुंदर आवाज से दर्शक के रग रग फड़कावे वाली ओह पुरान समय के जीवंत करे वाली तीस्ता के बीमारी के खबर सुनके भोजपुरिया समाज पूरा देश के बाउंड्री के तुर विदेश तक ले गोल पार्टी बंदी से ऊपर उठी के जगत के पालनहार से दुवा रूपी जाल से उनकर जिनगी के रोकल चहलस बाकी कहाँ सफल भइल ? मउवत के आज तक ले के रोक पवले बा जे अब रोक पाइत भगवान तीस्ता के अपना लगे बोला लिहलन । तीस्ता के गइला से खाली भइल जगह क पुरती एतना आसान त नइखे । आजो भोजपुरी क मौजूदा हालत केहू से छुपल नइखे, अश्लीलता क आंधी भोजपुरी क जर के हुलसा के राख देले बिया । मुरझा गइल बा कला जगत आपन इ कलाकार के असमय अचके गइला से ।\nबहुत कम समय क साथ मिलल तीस्ता क भोजपुरिया समाज के । लेकिन जवन उम्मीद के अलख जगवली उ लोकसंगीत क, उ भोजपुरिया समाज कबो ना भुला पाइ । आज तीस्ता सशरीर त नइखी हमनीके बिच में लेकिन उनकर गावल बीर कुवंर सिंह गाथा हमनीके इयाद में उनके हमेशा ज़िंदा राखी । जगत के पालनहार से दसो नोहं जोर के निहोरा बा की दिवंगत आत्मा के शांति दिहिं अउरी अपना असीम प्रकाश में समाहित करीं । तीस्ता के बहाव के रोकल कहाँ सम्भव बा इ त अनवरत बही ………. लोर भरल अँखियन से तीस्ता के हियरा से श्रद्धांजलि बा ।\n## तारकेश्वर राय “तारक”\nकुछु पुछीं मत ए सर जी\nभोजपुरी संस्कार गीतन में #खेलवना के बहुत महत्व बा। बालक भइला की खुसी में गावे जाएवाला #सोहर का...\n“पीपर के पतई ” नागपुर मे\nअबकी बेर के यात्रा खूब सुखद रहे । एह यात्रा मे आपन किताब “पीपर के पतई”...


Sharat Chandra enchanting novelist of Bangla people love to read him Bhojpuri: बांग्ला के मोहक उपन्यासकार रहन शरतचंद्र, बड़ी चाव से पढ़ेला लोग!\nBhojpuri: बांग्ला के मोहक उपन्यासकार रहन शरतचंद्र, बड़ी चाव से पढ़ेला लोग!\nसाधारण परिवार, शहर से बहुत दूर प्रकृति के गोद में, नदी, फेड़- रुख आ खेत- बगइचा के बीच के जीवन उनुका कथानक में जीवित हो जाला, जीवंत हो जाला. औरतन के बारे में शरत चंद्र बहुत ढेर लिखले बाड़े. इंटरमीडिएट पास कइला का बाद 18 साल के उमिर में उनुकर पहिली रचना रहे- “बासा”.\nLast Updated: April 1, 2021, 3:54 PM IST\nबांग्ला के सुप्रसिद्ध उपन्यासकार शरतचंद्र एतना डूबि के लिखत रहले ह कि पाठक कब जादुई ढंग से उनुका पात्रन के संसार में दाखिल हो जाला, पते ना चलेला. आजुओ उनुकर लिखल उपन्यास गहिर चाव से पढ़ल जाला. उनुकरे किताब पर फिल्म “देवदास” कई गो भाषा में कई बार बन चुकल बा. हिंदी में अब तक “देवदास” फिल्म तीन बार बन चुकल बिया. उनुका के सर्वकालिक आ सबसे अधिका लोकप्रिय कहल जाला. शरतचंद्र ग्रामीण बंगाल के अपना लेखन में पूर्णता से समाहित कइले. साधारण परिवार, शहर से बहुत दूर प्रकृति के गोद में, नदी, फेड़- रुख आ खेत- बगइचा के बीच के जीवन उनुका कथानक में जीवित हो जाला, जीवंत हो जाला. औरतन के बारे में शरत चंद्र बहुत ढेर लिखले बाड़े. इंटरमीडिएट पास कइला का बाद 18 साल के उमिर में उनुकर पहिली रचना रहे- “बासा”. समकालीन पुरुष प्रधान समाज भा पितृसत्तामक समाज में स्त्री के स्थिति पर बहुत साफ आ ईमानदारी से लिखले बाड़े. धर्म के नांव पर सामाजिक भेदभाव, अन्याय आ अंधविश्वास के अपना लेखन के केंद्र में राखि चुकल बाड़े.\nशरतचंद्र के जनम -15 सितंबर 1876 का दिने हुगली जिला के देवानंदपुर गांव में भइल रहे. पिता- मोतीलाल चट्टोपाध्याय, माता- भुवन मोहिनी देवी. पत्नी के नांव- अनिला देवी. अपना बाप- महतारी के नौ गो संतान में से ऊ दुसरका नंबर के संतान रहले. उनकर बचपन देवानंदपुर में बीतल बाकिर जीवन के करीब 20 साल भागलपुर में रहले.\nबिहार के भागलपुर में शरतचंद्र के ननिहाल रहे. नाना केदारनाथ गांगुली के मानिक सरकार मुहल्ला में आपन मकान रहे. उनकरा परिवार के गिनती सभ्रांत बंगाली परिवार के रूप में होत रहे. पिता मोती लाल चट्टोपाध्याय बेफिकिर स्वभाव के रहले आ कौनो नोकरी में टिक ना पवले. नतीजा भइल कि घनघोर अभाव उनुका के चारो ओर से घेर लिहलसि. कौनो उपाय ना देखिके अपना लइकन- फइकन के साथे मोती लाल चट्टोपाध्याय देवानंदपुर छोडि दिहले आ भागलपुर अपना ससुरारी में रहे लगले.\nशरतचंद्र इंटर पास कइला का बाद ग्रेजुएशन में नांव लिखवले बाकिर आगा ना पढ़ि पवले ग्रेजुएशन के पढ़ाई बीचे में छूटि गइल. बचपन से रवींद्रनाथ टैगोर आ बंकिमचंद्र के खूब चाव से पढ़त आइल रहले. उनुकर परान साहित्य में बसत रहे. भागलपुर में शरतचंद्र, साहित्य-सभा के स्थापना कइले. सभा के मुखपत्र हस्तलिखित मासिकपत्र ‘छाया' रहे. त लेखकीय लक्षन ओही घरी से जोर मारे लागल रहे. दस्तावेज खंघारला पर एकरो उल्लेख मिलता कि सन 1900 में ऊ कौनो बात पर अपना पिताजी से खिसिया गइले आ घर छोड़ि के चलि गइले. थोरहीं दिन बाद उनुकर पिताजी के देहांत हो गइल. पिता के श्राद्ध कर्म कइला का बाद सन 1902 ई. में शरतचंद्र अपना मामा लालमोहन गंगोपाध्याय के पासे कलकत्ता चलि अइले. लाल मोहन गंगोपाध्याय कलकत्ता हाईकोर्ट के वकील रहले. उनके घरे रहिके ऊ कुछ हिंदी के किताबन के अंग्रेजी अनुवाद करे लगले जौना के एवज में उनुका के तीस रूपया महीना मिले लागल. ओही घरी ऊ “मंदिर” शीर्षक से कहानी लिखले आ एह कहानी के 'कुंतोलिन' नांव वाली प्रतियोगिता में भेजि दिहले. प्रतियोगिता में शरतचंद्र विजयी भइले आ उनुका के कुंतोलिन पुरस्कार मिलल. जीवन के विविध रंग से परिचय खातिर शरतचंद्र में एगो छटपटाहट रहे. शायद एही से शरतचंद्र भारत के सर्वाधिक अनूदित लेखकन में गिनाले.\nअब शरतचंद्र के बारे में कुछ रोचक बात सुनीं. रोजगार के तलाश में शरतचन्द्र, बर्मा (एह घरी बर्मा के नांव म्यांमार बा) चलि गइले आ ओइजा लोक निर्माण विभाग में क्लर्क के रूप में उनुका के काम मिलि गइल. कुछ समय बर्मा रहिके कलकत्ता लौटला का बाद लेखन के लेके ऊ बहुते गंभीर हो गइले. रात- दिन लिखसु. ओही में डूबल रहसु.\nप्रसिद्ध उपन्यास “श्रीकांत” ओही घरी लिखले. बर्मा में उनकर संपर्क बंगचंद्र नांव वाला एगो आदमी से भइल. बंगचंद्र बड़ा विद्वान रहले बाकिर खूब शराब पियसु. लोग कहेला कि शरतचंद्र आपन उपन्यास “चरित्रहीन” बंगचंद्र के देखिए के लिखले. एह उपन्यास में मेस जीवन के वर्णन बा आ मेस के नौकरानी से प्रेम प्रसंग के बहुते रोचकता से प्रस्तुत कइल गइल बा.\nएगो अउरी रोचक घटना सुनीं. शरत जब एक बार बर्मा से कलकत्ता अइले त आपन कुछ रचना कलकत्ता में अपना एगो दोस्त के पासे छोड़ि दिहले. शरतचंद्र के बिना बतवले उनुकर दोस्त ओमें से एगो रचना "बड़ी दीदी" एगो पत्रिका में छपे के दे दिहले. “बड़ी दीदी’ के 1907 में धारावाहिक प्रकाशन शुरु हो गइल. छपते लोगन में शरतचंद्र बहुत लोकप्रिय हो गइले. लोग उनुकर रचना पढ़े खातिर उत्सुकता से प्रतीक्षा करे. बहुत लोगन के इहो शक भइल कि शायद रवींद्रनाथ आपन नांव बदलिके लिखतारे. आपन रचना छपे के खबर शरतचंद्र के साढ़े पांच साल बाद मिलल. चूंकि ई रचना उनकरे नांव से छपत रहे त उनुकर प्रसिद्धि फइलत चलि गइल. जौना मित्र का लगे शरतचंद्र आपन रचना छोड़ि गइल रहले ऊहो बहुत ईमानदार आ सच्चा मित्र रहले. बाकिर शरतचंद्र के उपन्यास "चरित्रहीन" के छपे में बड़ा दिक्कत भइल. “भारतवर्ष” के संपादक कविवर द्विजेंद्रलाल राय कहले कि ई उपन्यास सदाचार के ख़िलाफ़ बा. एकरा के हम ना छापि पाइब.\nशरतचंद्र के जीवनी पर लिखल विष्णु प्रभाकर के किताब “आवारा मसीहा” एगो प्रामाणिक आ लोकप्रिय रचना ह. विष्णु प्रभाकर त अब एह संसार में नइखन. बाकिर एक बेर दिल्ली में विष्णु प्रभाकर एह पंक्तियन के लेखक से कहले रहले कि “आवारा मसीहा” लिखे खातिर प्रामाणिक दस्तावेज खोजे खातिर उनुका दर- दर भटके के परल. बाकिर अंतत: ई किताब लिखि के उनुका परम संतोष होता.\nशरतचंद्र बहुते उपन्यास लिखले बाड़े. कई जगह उनुका 25 गो उपन्यासन के उल्लेख बा. बाकिर ईहो कहे वाला लोग बाड़न कि शरतचंद्र एकरो से ढेर उपन्यास लिखले बाड़े. उनुका उपन्यासन में- बड़ी दीदी, बिराज बहू, पल्ली समाज, चंद्रनाथ, पंडित महाशय, देवदास, चरित्रहीन, श्रीकांत (चार खंड में- श्रीकांत-1,श्रीकांत-2, श्रीकांत-3, श्रीकांत-4), निष्कृति, गृहदाह, देना पावना, नव विधान, पथेर दाबी, शेष प्रश्न, विप्र दास, शुभदा आ शेष परिचय के आज भी लोकप्रियता कम नइखे भइल. 'पथेर दाबी' बंगाल के क्रांतिकारी आंदोलन पर केंद्रित उपन्यास ह. शरतचंद्र के उपन्यासन के कई गो भारतीय भाषा में अनुवाद भइल बा. शरतचंद्र के कुछ उपन्यास पर आधारित हिंदी में कई बार फ़िल्म बन चुकल बा. सन 1974 में इनका उपन्यास 'चरित्रहीन' पर आधारित फ़िल्म बनल रहे. पहिली फिल्म- देवदास सन 1936 में, दूसरी देवदास 1955 में आ तीसरकी फिल्म देवदास 2002 में बनल. एकरा अलावा 1953 में परिणीता, 1974 में चरित्रहीन आ 2005 में फेर परिणीता फिल्म बनल. शरतचंद्र के कुछ रचना पर आजुओ बांग्ला आ हिंदी में फिल्म बने के योजना के बात चर्चा में आवेला बाकिर ऊ योजना कब मूर्त रूप ली, केहू नइखे जानत. शरत चंद्र असंख्य लेख भी लिखले बाड़े.\n"पथेर दावी" उपन्यास ओह घरी "बंग वाणी" में धारावाहिक रूप से छपल, फेर पुस्तकाकार रूप में छपल. ओह घरी किताब के तीन हजार प्रति तीने महीना के भीतर बिका गइल. एकरा बाद ब्रिटिश सरकार एह उपन्यास के जब्त क लिहलसि. शरतचंद्र के तीन गो पुरस्कार मिलल रहे- जगत्तारिणी गोल्ड मेडल (कलकत्ता विश्वविद्यालय, 1923), मानद डी.लिट्. (ढाका विश्वविद्यालय,1936), आ कुंतोलिन पुरस्कार. बाकिर शरतचंद्र कौनो पुरस्कार से बड़ रहले ह आ हमेशा बड़े रहिहें. शरतचंद्र के मृत्यु 16 जनवरी 1938 के भइल. (लेखक विनय बिहारी सिंह वरिष्ठ पत्रकार हैं.)


फर्जी प्रबंधक बनिके मुआवजा हड़पलसि – टटका खबर\nमऊ,16 मार्च (वार्ता). दोहरीघाट इलाका के एगो विद्यालय के फर्जी प्रबंधक बनि के विद्यालय के अधिग्रहण कइल गइल जमीन का एवज में मिलल मुआवजा बैंक में जमा एक करोड़ एक लाख 40 हजार रुपिया निकाल ले गइल एगो धोखेबाज.\nपुलिस बतावत बिया कि एह मामिला में आरोपी फर्जी प्रबंधक समेत छह जने का खिलाफ गबन के मुकदमा दर्ज क लीहल गइल बा.\nदोहरीघाट इलाका के ब्रह्म बाबा जूनियर हाई स्कूल हेमइ के भवन के फोरलेन में अधिग्रहण हो गइल रहल आ एही खातिर विद्यालय के करीब डेढ़ बीघा जमीन आ भवन के मुआवजा के रूप में 1 करोड़ 1 लाख 40 हजार रुपिया जिला मुख्यालय के कारपोरेशन बैंक में विद्यालय के खाता में जमा कइल गइल रहुवे.\nएही बीचे फर्जी प्रबंधक बनि के बबलू मौर्या नामके एगो आदमी पिछला साल नवंबरे में मुआवजा के रकम अलग-अलग तारीखन में निकाल लिहलसि. शक भइला पर बैंक प्रबंधक एकर जाँच करवलन त पता चलल कि बैंक से पैसा उठावे वाला आदमी ओह विद्यालय के प्रबंधक ना ह. आ विद्यालय प्रबंधक शिवधनी सिंह हउवन. तब बैंक प्रबंधक जिलाधिकारी से एकर शिकायत कइलन.\nजनवरी 2018 में ई मामिला उजागर भइला पर सीओ घोसी अरशद जमाल सिद्दीकी एकर जाँच कइलन आ उनुके रिपोर्ट का आधार पर पुलिस एह मामिला के बुध का दिने दर्ज क लिहलसि. एहमें फर्जी प्रबंधक आजमगढ़ जिला के शहर कोतवाली इलाका के जमीन फरेंदा नारायणपुर गांव के रहे वाला बबलू मोर्य, आ ओकरा साथियन चंद्रजीत चौहान, अश्वनी गुप्ता, सच्चिदानंद राय, गोरख प्रसाद के नामजद कइल गइल बा.\nTags: दोहरी घाट, फर्जीवाड़ा, मऊ


चंदैनी गोंदा म संत कवि पवन दीवान के लोकप्रिय गीत - Archive\nचंदैनी गोंदा म संत कवि पवन दीवान के लोकप्रिय गीत\nNovember 7, 2016 admin\tComments Off on चंदैनी गोंदा म संत कवि पवन दीवान के लोकप्रिय गीत\nतोर धरती तोर माटी रे भैय्या तोर धरती तोर माटी\nलड़ई झगड़ा के काहे काम\nजे ठन बेटा ते ठन नाम\nहिंदू भाई ल करौ जैराम\nमुस्लिम भाई ल करौ सलाम\nधरती बर वो सबे बरोबर का हाथी का चांटी रे भैय्या\nझम-झम बरसे सावन के बादर\nघम-घम चले बियासी के नागर\nबेरा टिहिरीयावत हे मुड़ी के ऊपर\nखाले संगी तंय दू कौरा आगर\nझुमर-झुमर के बादर बरसही चुचवाही गली मोहाटी रे भइया\nफूले तोरई के सुंदर फुंदरा\nजिनगी बचाये रे टूटहा कुंदरा\nहमन अपन घर में जी संगी\nदेखो तो कइसे होगेन बसुंधरा\nबड़े बिहनिया ले बेनी गंथा के धरती ह पारे हे पाटी रे\nहमर छाती म पुक्कुल बनाके बैरी मन खेलत हे बांटी रे भैय्या\nतोर धरती तोर माटी\n– पवन दीवान\nअब का पोरा-जाँता जी ?\nअब का पोरा जाँता जी? ठाढे़ अँकाल के मारे, होगेव चउदा बाँटा जी | अब का पोरा जाँता जी। सपना ल दर-दर जाँता म, कब तक मन ल बाँधव ? चांउर-दार पिसान नइहे, का कलेवा राँधव ? भभकत मँहगाई म, अलथी कलथी भुंजात हौ | भात- बासी ल तको, चटनी कस खात हौ | उबके […]\nहोगे फ़ागुन हा सर पे सवार ‘ जोहार ले जोहार ले जोहार। नरवा खलखल हांसत हे, नवा नवा फ़ूटत हे धार।(जोहार ले – – – – बरदी के सुत गे गोसैया, सन्सो में हवय खेत खार। जोहार ले – – – – दिल ह चना के जवान हे, अउ राहेर लगत हे कचनार। जोहार ले- […]\nतोर मुसकी ढ़रत रूप\nतोर मुसकी ढ़ारत रूप ओ दाई नैनन में मोर बसगे। नैनन में मोर बसगे ओ दाई हिरदय में मोर बसगे। तोर मुसकी ढ़ारत रूप हीरा जड़े तोर माथ मटु़किया लाली बिंदिया सोहे। चंदा सुरूज तोर नैना माता भक्तन के मन मोहे। तोर कजरा तीर कमान ओ माता नैनन में मोर बसगे। तोर मुसकी ढ़ारत […]\nनंदावत जांता : वीडियो\nगुरतुर भाखा : छत्‍तीसगढ़ी कविता पाठ